open-index/open-wikipedia-markdown huggingface dataset:
താലിയം

അണുസംഖ്യ 81 ആയ മൂലകമാണ് **താലിയം**. **Tl** ആണ് ആവർത്തനപ്പട്ടികയിലെ ഇതിന്റെ പ്രതീകം. മൃദുവും ചാരനിറമുള്ളതും അടിച്ച് പരത്താവുന്നതുമായ ഒരു ലോഹമാണിത്. ടിന്നുമായി രൂപസാദൃശ്യമുണ്ടെങ്കിലും വായുവുമായി സമ്പർക്കത്തിൽ വരുമ്പോൾ ഇതിന്റെ നിറം മാറുന്നു. ഉൽപാദിപ്പിക്കപ്പെടുന്ന താലിയത്തിന്റെ ഏകദേശം 60-70% ഇലക്ട്രോണിക്സ് വ്യവസായത്തിലാണ് ഉപയോഗിക്കപ്പെടുന്നത്. ബാക്കിയുള്ളതിൽ ഭൂരിഭാഗവും ഔഷധ വ്യവസായത്തിലും ഗ്ലാസ് നിർമ്മാണത്തിലും ഉപയോഗിക്കപ്പെടുന്നു. ഇൻഫ്രാറെഫ് ഡിക്റ്റക്ടറുകളിലും താലിയം ഉപയോഗ്ക്കാറുണ്ട്.
 ഉയർന്ന വിഷാംശമുള്ളതിനാൽ എലിവിഷത്തിലും മറ്റു കീടനാശിനികളിലും താലിയം ഉപയോഗിക്കാറുണ്ടെങ്കിലും പല രാജ്യങ്ങളിലും ഇത് നിയന്ത്രിക്കപ്പെടുകയോ നിരോധിക്കപ്പെടുകയോ ചെയ്തിട്ടുണ്ട്. കൊലപാതകങ്ങൾക്കായും ഈ ലോഹം ഉപയോഗിക്കപ്പെട്ടിട്ടുണ്ട്.

## ശ്രദ്ധേയമായ സ്വഭാവസവിശേഷതകൾ
thumb|left|1 ഗ്രാം താലിയം
താലിയം വളരെ മൃദുവും അടിച്ച് പരത്താവുന്നതുമാണ്. ഒരു കത്തികൊണ്ട് ഈ ലോഹത്തെ മുറിക്കാൻ സാധിക്കും. താലിയത്തിന് ഒരു മെറ്റാലിക് തിളക്കമുണ്ട്. എന്നാൽ വായുവുമായി സമ്പർക്കത്തിൽ വരുമ്പോൾ ഇത് പെട്ടെന്ന് ക്ലാവ് പിടിക്കുകയും നീല കലർന്ന ചാരനിറത്തിൽ ലെഡിനോട് സമാനമായ രൂപത്തിലാവുകയും ചെയ്യുന്നു. അന്തരീക്ഷത്തിൽ ഇരിക്കുമ്പോൾ താലിയത്തിന് ചുറ്റം കനംകൂടിയ ഓക്സൈഡ് പാളി ഉണ്ടാകുന്നു. ജലത്തിന്റ് സാന്നിദ്ധ്യത്തിൽ താലിയം ഹൈഡ്രോക്സൈഡ് ഉണ്ടാകും.

## സാന്നിദ്ധ്യവും ഉൽപാദനവും
ക്രൂക്സൈറ്റ്, ലൊറൻഡൈറ്റ്, ഹച്ചിൻസണൈറ്റ്, പൈറൈറ്റ് എന്നീ ധാതുക്കളിൽ താലിയം പ്രകൃത്യാ കാണപ്പെടുന്നു. 

പൈറൈറ്റിന്റെ റോസ്റ്റിങിലൂടെയുള്ള സൾഫ്യൂറിക് ആസിഡിന്റെ നിർമ്മാണത്തിലും ലെഡ്, സിങ്ക് അയിരുകളുടെ സ്മെൽടിങിലും ഒരു ഉപോൽപന്നമായാണ് താലിയം നിർമ്മിക്കപ്പെടുന്നത്.

## ഉപയോഗങ്ങൾ
രുചിയും മണവുമില്ലാത്ത താലിയം സൾഫേറ്റ് ഒരുകാലത്ത് എലി വിഷമായും ഉറുമ്പ് കൊല്ലിയായും ഉപയോഗിക്കപ്പെട്ടിരുന്നു. 1975 മുതൽ യുണൈറ്റഡ് സ്റ്റേറ്റ്സിലും മറ്റ് പല രാജ്യങ്ങളിലും സുരക്ഷാ കാരണങ്ങളാൽ ഇതിന്റെ ഉപയോഗം നിരോധിക്കപ്പെട്ടു.

മറ്റ് ഉപയോഗങ്ങൾ:
* ഇൻഫ്രാറെഡ് പ്രകാശം പതിക്കുമ്പോൾ താലിയം സൾഫൈഡിന്റെ വൈദ്യുത ചാലകതക്ക് വ്യതിയാനം സംഭവിക്കുന്നു. ഈ പ്രത്യേകതയുള്ളതിനാൽ ഫോട്ടോസെല്ലുകളിൽ അവയെ ഉപയോഗിക്കുന്നു.
* ഉയർന്ന അപവർത്തനാങ്കമുള്ള ഗ്ലാസുകളുടെ നിർമ്മാണത്തിൽ താലിയം ഓക്സൈഡ് ഉപയോഗിക്കുന്നു.
* 8.5% താലിയം അമാൽഗം  -58&nbsp;°Cൽ ഖരാവസ്ഥയിലാകുന്നു. അതിനാൽ താഴ്ന്ന താപനിലകളിൽ ഉപയോഗിക്കാനുള്ള തെർമോമീറ്ററുകളിലും സ്വിച്ചുകളിലും അത് ഉപയോഗിക്കുന്നു.

## ചരിത്രം
1861-ൽ ഇംഗ്ലീഷ് ശാസ്ത്രജ്ഞനായ സർ വില്യം ക്രൂക്ക്‌സ് ആണ് താലിയം കണ്ടെത്തിയത്. പച്ച മുള അല്ലെങ്കിൽ മരക്കമ്പ് എന്നർത്ഥമുള്ള താലോസ് (θαλλός)എന്ന ഗ്രീക്ക് വാക്കിൽനിന്നാണ് താലിയം എന്ന പേരിന്റെ ഉദ്ഭവം. താലിയത്തിന്റെ ഉജ്ജ്വലമായ പച്ച നിറത്തിലുള്ള ദൃശ്യ ഉൽസർജ്ജന രേഖകളാണ് ഈ പേരിടാൻ കാരണം. 

## അവലംബം


വർഗ്ഗം:മൂലകങ്ങൾ
വിഷമം (അലങ്കാരം)

സമം എന്ന അലങ്കാരത്തിന്റെ വിപരീതമായ അർത്ഥം കുറിക്കുന്ന അലങ്കാരമാണ്‌ **വിഷമം** . ഒരു തരത്തിലും സാമ്യതയില്ലാത്ത വസ്തുക്കളേയോ വസ്തുതകളേയോ ചേർത്ത് കാണിക്കുന്ന അലങ്കാരമാണിത്.

## ലക്ഷണം
 വിഷമം ചേർച്ചയില്ലാത്ത
 രണ്ടിനെച്ചേർത്തു ചൊല്ലുകിൽ
പരികരം (അലങ്കാരം)

കാവ്യത്തിൽ നിശ്ചിത ഉദ്ദേശ്യത്തോടുകൂടിയുള്ള വിശേഷണം ഉപയോഗിക്കുന്ന അലങ്കാരമാണ് പരികരം


## ലക്ഷണം
 വരും പരികരം ചൊന്നാൽ
 സാഭിപ്രായ  വിശേഷണം
ഉദാഹരണം

അമ്പിളിക്കല ചൂടുന്ന

തമ്പുരാൻ താപനാശനൻ
നോർത്താംപ്റ്റൺഷയർ

ഇംഗ്ലണ്ടിലെ ഈസ്റ്റ് മിഡലാൻ‌ഡ്സിൽപ്പെട്ട കൗണ്ടിയാണ്‌(County) **നോർത്താംപ്റ്റൺഷയർ**. നോർത്താം‌പ്റ്റൺ‍, കെറ്റെറിങ്, വെല്ലിങ്ബറോ,ഡസ്റ്റൺ, വെസ്റ്റൺ ഫേവൽ എന്നിവയാണ് ഈ കൗണ്ടിയിലെ പ്രധാനപ്പെട്ട സ്ഥലങ്ങൾ.

വർഗ്ഗം:ഇംഗ്ലണ്ടിലെ കൗണ്ടികൾ
ആർ.എസ്. ഗവായി

മഹാരാഷ്ട്രയിലെ അമരാവതി ജില്ലയിലെ ധാരാപ്പൂർ വില്ലേജിൽ   1930 ഒക്ടോബർ 30-ന്‌ ജനിച്ച **രാമകൃഷ്ണൻ സൂര്യഭാൻ ഗവായി** (മറാഠി: रामकृष्ण सूर्यभान गवई) കേരളത്തിലെ പതിനഞ്ചാം ഗവർണ്ണറാണ്‌. . 12-ആം ലോകസഭയിലേക്ക് 1998-ൽ തിരഞ്ഞെടുക്കപ്പെട്ട അദ്ദേഹം ജൂൺ 2006 മുതൽ ബീഹാറിലെ ഗവർണ്ണറായിരുന്നു.
ബിഹാർ ഗവർണ്ണറായിരുന്ന അദ്ദേഹം കേരളത്തിലും ഗവർണ്ണറായിരുന്നു. റിപ്പബ്ലിക്കൻ പാർട്ടി ഓഫ് ഇന്ത്യയുടെ നേതാവായിരുന്നു. 1964തൽ 1984 വരെ മഹാരാഷ്ട്ര ലെജിസ്ലേറ്റീവ് അസംബ്ലിയിൽ അംഗമായിരുന്നു. 12ആം ലോകസഭായിലും അംഗമയിരുന്നു. ദീക്ഷാഭൂമിയുടെ പരിപാലനചുമതലയുള്ള ഡോ ബാബാ സാഹിബ് അംബേദ്ക്കർ സ്മാരക സമിതിയുടെ ചെയർമാനയിരുന്നു. നിരവധി പുസ്തകങ്ങൾ രചിച്ചിട്ടുണ്ട്. മൂത്തമകൻ മുംബൈ ഹൈക്കോടതിയുടെ നാഗ്പൂർ ബഞ്ച് ജഡ്ജാണ്. 
രാമകൃഷ്ണൻ സൂര്യഭാൻ ഗവായി (ആർ എസ് ഗവായ്) 2015 ജൂലൈ 25 നു അന്തരിച്ചു

## ഇതും കാണുക
*കേരളത്തിലെ ഗവർണ്ണർമാരുടെ പട്ടിക
## അവലംബം


വർഗ്ഗം:1930-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഒക്ടോബർ 30-ന് ജനിച്ചവർ
വർഗ്ഗം:കേരളത്തിന്റെ ഗവർണ്ണർമാർ
അന്യോന്യം (അലങ്കാരം)

രണ്ട് വസ്തുക്കളേയോ വസ്തുതകളേയോ പരസ്പരം ബന്ധപ്പെടുത്തി അവ തമ്മിലുള്ള ചേർച്ചയെ സംബന്ധിച്ചുള്ള പരാമർശമാണ്‌ **അന്യോന്യം** എന്ന അലങ്കാരം.

## ലക്ഷണം
 പരസ്പരാരോപം താ-
 നന്യോനാഖ്യാലംകൃതി  

ഉദാ:-

 നിശയാൽ ശശി ശോഭിക്കും
 ശശിയാൽ നിശയും തഥാ..

(ഭാഷാ ഭൂഷണം)

## അവലംബം
കാരണമാല (അലങ്കാരം)

ഒരു കാര്യത്തിനു മീതെയായ് മറ്റൊരു കാര്യം എന്ന ക്രമത്തിൽ കാര്യങ്ങളുടെ വിവരണമാണ്‌ **കാരണമാല** എന്ന അലങ്കാരം കൊണ്ട് വിവക്ഷിക്കുന്നത്. 

## ലക്ഷണം
 മുറയ്ക്ക് കാര്യ ഹേതുക്കൾ
 കോർത്താൽ കാരണമാലയാം

ഒരു കാര്യം മറ്റൊരു കാര്യത്തിനും, അത് വേറൊരു കാര്യത്തിനും അത് പിന്നീട് വേറെ കാര്യത്തിനും കാരണമാകുന്നു എന്ന രീതിയിൽ ഒന്നിനുപുറകേ മറ്റൊരു കാര്യം വരുന്ന അലങ്കാരമാണിത്.

ഉദാ:-
 വര സാഫല്യം കൗസല്യയ്ക്ക്
 വനവാസം ശ്രീരാമന്‌
 ലങ്കാധിപനപ മൃത്യു
 സീതാദേവിക്കപ കീർത്തി
ഏകാവലി (അലങ്കാരം)

കാരണമാല എന്ന അലങ്കാരത്തിൽ നിന്നും അല്പം വ്യത്യ്സ്തമായ രീതിയിലാണ്‌ **ഏകാവലി** എന്ന അലങ്കാരം ഉപയോഗിക്കുന്നത്. 

## ലക്ഷണം
 പിരിച്ചു വിട്ടമട്ടായി-
 ത്തുടർന്നു പല സംഗതി
 ഉരയ്ക്കുന്ന തലങ്കാര-
 മേകാവലി സമാഹ്വയം

ഇതിൽ ആദ്യത്തേത് രണ്ടാമത്തേതിനുള്ള വിശേഷണവും രണ്ടാമത്തേത് മൂന്നാമത്തേതിനും വിശേഷണമാണ്‌.

ഉദാ:-
 ഉപ്പില്ലാത്തൊരു കറിയില്ല
 കറിയില്ലാത്തോരൂണില്ല
 ഊണു കഴിക്കാത്താളില്ല
 ആളില്ലാത്ത വീടില്ല
മുഹമ്മദ് ബിൻ കാസിം

സിന്ധൂ നദിയോട് ചേർന്ന സിന്ധ്, പഞ്ചാബ് പ്രദേശങ്ങൾ (ഇന്നത്തെ പാകിസ്താന്റെ ഭാഗം) പിടിച്ചെടുത്ത സിറിയൻ സേനാനായകനായിരുന്നു 
**മുഹമ്മദ് ബിൻ കാസിം അൽ-തഖാഫി** (അറബി: **محمد بن قاسم**) (ഡിസംബർ 31, 695–ജൂലൈ 18, 715), ജനനപ്പേര്  **മുഹമ്മദ് ബിൻ കാസിം ബിൻ യൂസഫ് സകാഫി**.  സിന്ധിലെയും പഞ്ചാബിലെയും സൈനിക വിജയങ്ങൾ തെക്കേ ഏഷ്യയിൽ ഇസ്ലാമിക യുഗത്തിനു തുടക്കം കുറിച്ചു. ഈ കാരണം കൊണ്ട് ഇന്നും പാകിസ്താന്റെ സിന്ധ് പ്രദേശം *ബാബ്-ഇ-ഇസ്ലാം* (ഇസ്ലാമിന്റെ കവാടം) എന്ന് അറിയപ്പെടുന്നു.

## ജീവിതവും പ്രവർത്തനവും

മുഹമ്മദ് ബിൻ കാസിം ചെറുപ്പമായിരിക്കുമ്പോൾ തന്നെ പിതാവ് മരിച്ചു. മാതാവിനായിരുന്നു മുഹമ്മദ് ബിൻ കാസിമിന്റെ വിദ്യാഭ്യാസ ചുമതല. ഉമയ്യാദിലെ ഗവർണ്ണറും മുഹമ്മദ് ബിൻ കാസിമിന്റെ പിതാവുവഴിയുള്ള അമ്മാവനുമായ അൽ-ഹജ്ജാജ് ഇബ്ൻ യൂസഫ് മുഹമ്മദ് ബിൻ കാസിമിനെ യുദ്ധവും ഭരണവും പഠിപ്പിച്ചു. ഹജ്ജാജിന്റെ പുത്രിയായ സുബൈദയെ സിന്ധിലേയ്ക്കു പോകുന്നതിനു മുൻപ് മുഹമ്മദ് ബിൻ കാസിം വിവാഹം കഴിച്ചു. രാജാ ദാഹിറിന്റെ പത്നിയായ റാണി ലധിയുമായി ആയിരുന്നു മുഹമ്മദ് ബിൻ കാസിമിന്റെ രണ്ടാം വിവാഹം. ഹജ്ജാജിന്റെ താല്പര്യപ്രകാരം മുഹമ്മദ് ബിൻ കാസിമിനെ പേർഷ്യയുടെ ഗവർണ്ണറായി അവരോധിച്ചു. പതിനേഴാം വയസ്സിൽ കാലിഫ് അൽ-വലീദ് ഒന്നാമൻ തെക്കേ ഏഷ്യയിലെ സിന്ധ്, പഞ്ചാബ് പ്രദേശങ്ങളിലേയ്ക്ക് പട നയിക്കാൻ അയച്ചു. 

## അവലംബം

വർഗ്ഗം:ഇസ്ലാം പാകിസ്താനിൽ
വർഗ്ഗം:സിന്ധിന്റെ ചരിത്രം
വർഗ്ഗം:ഉമായ്യദ് ഖാലിഫൈറ്റ്
വർഗ്ഗം:ഇസ്ലാം ഇന്ത്യയിൽ
വർഗ്ഗം:മുസ്ലീം സേനാനായകർ
വർഗ്ഗം:പാകിസ്താന്റെ ചരിത്രം ഇന്ത്യയിൽ പലിശ രഹിത വായ്പ നൽകിയത് അദ്ദേഹമാണ്. ഗ്രമീണൻ തിരിച്ചടവ് പലിശ സഹിതം കൊടുത്തപ്പോൾ നിരസിച്ചു..
റോണ്ട്ഗെനിയം

അണുസംഖ്യ 111 ആയ മൂലകമാണ് **റോണ്ട്ഗെനിയം**. **Rg** ആണ് ആവർത്തനപ്പട്ടികയിലെ ഇതിന്റെ പ്രതീകം.

ഈ കൃത്രിമ മൂലകത്തിന്റെ കണ്ടുപിടിക്കപ്പെട്ട ഐസോട്ടോപ്പുകളിൽ ഏറ്റവും സ്ഥിരതയുള്ള ഐസോട്ടോപ്പിന്റെ ഭാരം 281ഉം അർദ്ധായുസ്സ് 26 സെക്കന്റുമാണ്. എന്നാൽ ഇനിയും കണ്ടുപിടിച്ചില്ലാത്ത ഭാരം 283 ആയ ഐസോടോപ്പിന്റെ അർദ്ധായുസ് 10 മിനിറ്റ് ആയിരിക്കാമെന്ന് ചില ഗവേഷണങ്ങൾ പറയുന്നു.

ഈ മൂലകത്തിനെ ചെമ്പ്, വെള്ളി, സ്വർണ്ണം എന്നിവയടങ്ങുന്ന 11-ആം ഗ്രൂപ്പിൽ ഉൾപ്പെടുത്തി ചിത്രീകരിച്ചിരിക്കുന്നുവെങ്കിലും, ഇത് രാസപരമായി സ്ഥിരീകരിച്ചിട്ടില്ല. ഇതിനു പ്രധാനകാരണം കൂടിയ അർധായുസ്സുള്ള ഒരു ഐസോടോപ്പിന്റെ അഭാവം തന്നെയാണ്. മാത്രവുമല്ല റോൺഗെനിയത്തിന്റെ ബാഹ്യതമ ഇലക്ട്രോൺ വിന്യാസം 6d9 7s2 (nd9(n+1)s2) ആണ്. ഇത് 11-ആം ഗ്രൂപ്പിലെ മറ്റു മൂലകങ്ങളിൽ നിന്നു വ്യത്യാസപ്പെട്ടിരിക്കുന്നു (nd10 (n+1)s1). അതിനാൽ റോണ്ട്ഗെനിയം രാസപരമായി വ്യത്യാസം പ്രദർശിപ്പിച്ചേക്കാം.

11-ആം ഗ്രൂപ്പിലെ ലോഹങ്ങളെ സാധാരണയായി ഉത്കൃഷ്ടലോഹങ്ങളായാണ് ഗണിക്കുന്നത്. അവയുടെ രാസപ്രവർത്തനതിലേർപ്പെടാനുള്ള വിമുഖതയാണ് ഇതുനു കാരണം. ഗ്രൂപ്പിൽ മുകളിൽനിന്നു താഴേക്കു  പോകും തോറും ഉത്കൃഷ്ടത കൂടിവരുന്നു. ഇവ മൂന്നും ഫ്ലൂറിൻ, ക്ലോറിൻ, ബ്രോമിൻ എന്നീ ഹാലൊജനുകളുമായി രാസപ്രവർത്തനത്തിലേർപ്പെടുന്നു. ചെമ്പ് ഓക്സിജനുമായി പ്രവർത്തിക്കുമെങ്കിലും, വെള്ളിയും, സ്വർണ്ണവും പ്രവർത്തിക്കുന്നില്ല. ചെമ്പും, വെള്ളിയും സൾഫറുമായും, ഹൈഡ്രജൻ സൾഫൈഡുമായും പ്രവർത്തിക്കുന്നു. ഇതേ രീതി തുടരുകയാണെങ്കിൽ റോണ്ട്ഗെനിയം ക്ലോറിൻ, ബ്രോമിൻ എന്നീ ഹാലൊജനുകളുമായിപ്പോലും രാസപ്രവർത്തനത്തിലേർപ്പെടാൻ വിമുഖത കാണിച്ചേക്കാം. പക്ഷെ ഫ്ലൂറിനുമായി പ്രവർത്തിച്ച് റോണ്ട്ഗെനിയം ട്രൈഫ്ലൂറൈഡ് (RgF3), റോണ്ട്ഗെനിയം പെന്റാഫ്ലൂറൈഡ് (RgF5) എന്നീ സംയുക്തങ്ങൾ നിർമിച്ചേക്കാം. കോപ്പർനിഷ്യത്തിനു ശേഷം, സൈദ്ധാന്തികമായി,  ആവർത്തനപ്പട്ടികയിലെ രണ്ടാമത്തെ ഏറ്റവും ഉത്കൃഷ്ടമായ ലോഹമാണ് റോണ്ട്ഗെനിയം,  (Rg3+/Rg -> 1.9 V).

വർഗ്ഗം:മൂലകങ്ങൾ
വർഗ്ഗം:കൃത്രിമമൂലകങ്ങൾ
വർഗ്ഗം:സംക്രമണ ലോഹങ്ങൾ
ആനത്തൊട്ടാവാടി

തൊട്ടാവാടിയുടെ കുടുംബത്തിൽപ്പെട്ടതും വിഷമുള്ളതും ഔഷധത്തിന് ഉപയോഗിക്കാത്തതുമായ ഒരു സസ്യമാണ്‌  **ആനത്തൊട്ടാവാടി**. **പാണ്ടി തൊട്ടാവാടി** എന്ന പേരിലും ഇത് അറിയപ്പെടുന്നു. ഇത് ഏകദേശം രണ്ട് മീറ്റർ വരെ പൊക്കത്തിൽ വളരുന്നു. ശാസ്ത്രീയനാമം: Mimosa diplotricha. ഇംഗ്ലീഷ്: Giant Sensitive plant.

കഴിച്ചാൽ മാരകമായ വിഷബാധയുണ്ടാക്കുന്നു ആനത്തൊട്ടാവാടിയുടെ ഇളം ചെടികളിൽ കൂടുതലായി കണ്ടുവരുന്ന മൈമോസിൽ എന്ന വിഷാംശമാണ് വിഷബാധകൾക്ക് കാരണം. ശരീരത്തിൽ നീർക്കെട്ട്, ശ്വാസതടസ്സം, വിറയൽ, തീറ്റ തിന്നാതിരിക്കൽ, നടക്കാൻ ബുദ്ധിമുട്ട് എനിവയാന്നു രോഗലക്ഷണങ്ങൾ.

ഇതിന്റെ ഉറവിട രാജ്യം ബ്രസീൽ ആണെന്ന് കരുതപ്പെടുന്നു.  
ഈ സസ്യം നശീകരണ പ്രവർത്തനങ്ങൾ ഇല്ലാതിരിക്കുമ്പോൾ, 2 മീറ്റർ വരെ വളരുന്നതാണ്‌. ഇതിന്റെ തണ്ടിലുടനീളം കാണുന്ന മുള്ളുകളേറ്റാൽ വേദന അസഹ്യമാണ്‌. മുള്ളുകളേറ്റാലുള്ള വേദന ആനയ്ക്കുപോലും വേദന ഉളവാക്കുന്നതിൽനാലാണ്‌ ഇതിന്‌ ആനത്തൊട്ടാവാടി എന്നപേരു വന്നതെന്നു പറയപ്പെടുന്നു. മറ്റുചെടികൾക്കു വളരാൻ പറ്റാത്ത വിധം തായ്ത്തടിയിൽ പറ്റിച്ചേർന്നാണ്‌ ഈ പാഴ്‌ചെടിയുടെ വളർച്ച. നാഷണൽ പാർക്കുകളിലും വന്യജീവ സങ്കേതങ്ങളിലും സ്വാഭാവിക വനമേഖലകളിലും വളർന്ന് പരക്കുന്ന സസ്യം, പ്രാദേശിക സസ്യയിനങ്ങൾക്കും ജൈവവൈവിധ്യത്തിനും കടുത്ത ഭീഷണിയാണ് സൃഷ്ടിക്കുന്നത്.

## ചിത്രശാല

പ്രമാണം:ആനത്തൊട്ടാവാടി.jpg|
പ്രമാണം:Giant Sensitive plant before.jpg|ആനത്തൊട്ടാവാടി ഇലകൾ വിടർന്ന അവസ്ഥയിൽ
പ്രമാണം:Giant sensitive plant after touching.jpg|ആനത്തൊട്ടാവാടി ഇലകൾ കൂമ്പിയ അവസ്ഥയിൽ
പ്രമാണം:Mimosa diplotricha.jpg|ആനത്തൊട്ടാവാടി വളരെ വേഗത്തിൽ വളർന്ന് മറ്റു ചെടികളെക്കൂടി ശ്വാസം മുട്ടിക്കുന്നു
File:ആനതൊട്ടാവാടി.JPG|ആനതൊട്ടാവാടി


## അവലംബം

വർഗ്ഗം:അധിനിവേശസസ്യങ്ങൾ
വർഗ്ഗം:ഇൻഡിഗോഫെറ
വർഗ്ഗം:പാൻട്രോപ്പിക്കൽ സസ്യങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
സമാസോക്തി (അലങ്കാരം)

സം‌യോഗത്തിലെ അതായത് യോജിപ്പിലെ യുക്തി എന്നാണ്‌ **സമാസോക്തി** എന്ന വാക്കിനർത്ഥം. 

## ലക്ഷണം
 വിശേഷണത്തിൽ സാമ്യത്താൽ
 വർണ്ണ്യപ്രസ്തുത ധർമ്മിയിൽ
 അവർണ്ണ്യവൃത്താന്താരോപം 
 സമാസോക്തിയലം‌കൃതി
 
ഏതെങ്കിലും ആശയമോ അർത്ഥമോ വെളിവാക്കുന്നതിലേക്കായി പരാമർശിക്കുന്ന വസ്തുതയിൽ നിന്നും അതിന്‌ സമാനമായ വേറൊരു വസ്തുതകൂടി വെളിപ്പെടുന്നു എങ്കിൽ അത്തരം അലങ്കാരങ്ങളെ സമാസോക്തി അലങ്കാരം എന്നു വിളിക്കുന്നു. 

ഉദാ:-
 മടിയിൽ ചേർത്തു ചേണാർന്ന 
 മട്ടിലംഗുലി വിഭ്രമം
 തുടർന്നാലുടനെ രാഗം
 കാട്ടീട്ടന്നു വിപഞ്ചിക
(ഭാ. ഭൂ)
പര്യായോക്തം (അലങ്കാരം)

ലക്ഷ്യലക്ഷണങ്ങളും വാഗ്യാർത്ഥങ്ങളും മറ്റും പ്രകടിപ്പിക്കുന്നതിലൂടെ വർണ്യവസ്തുവിന്റെ വാച്യാർത്ഥം പ്രകടമാക്കുന്നതിന്‌ ഉപയോഗിക്കുന്ന അലങ്കാരമാണ്‌ **പര്യായോക്തം**.

## ലക്ഷണം
 പര്യായോക്ത മുരച്ചീടിൽ
 വാച്യം താൻ വ്യംഗ്യ ഭംഗിയിൽ

ഒരു വ്യക്തിയെക്കുറിച്ചോ കാര്യത്തെക്കുറിച്ചോ വിവരിക്കുമ്പോൾ; അക്കാര്യം നിരുപാധികം വെളിപ്പെടുത്താതെ അതിന്റെ ലക്ഷ്യലക്ഷണങ്ങളെ മാത്രം വിവരിച്ച് അർത്ഥം പ്രകടമാക്കുന്ന അലങ്കാരമാണിത്.

ഉദാ:-
 മധുരിക്കുന്ന കോദണ്ഡം
 മധുവേന്തുന്ന സായകം
 ചകോരച്ചോറു ചോർന്നീടും
 ശിഖയും ചേർന്നൊരാൾ തുണ
വ്യാജോക്തി (അലങ്കാരം)

കൗതുകജന്യമായ വ്യാജ പരാമർശമാണ്‌ **വ്യാജോക്തി** എന്ന അലങ്കാരം.

## ലക്ഷണം
 രഹസ്യരക്ഷയ്ക്കായ് ചെയ്യും
 വ്യാജം വ്യാജോക്തിയാമത്

യഥാർത്ഥത്തിൽ ഉള്ളതിനെ അല്ലെങ്കിൽ ഉണ്ടായതിനെ മറച്ചുവച്ച് ബോധപൂർവ്വം മറ്റൊന്ന് പ്രകടിപ്പിക്കുന്ന അലങ്കാരമാണിത്
 ഓർക്കാനിച്ചു തുടങ്ങേണ്ട
 തീർക്കും മുൻപേ മധുവിധു
വക്രോക്തി (അലങ്കാരം)

ഒരു പ്രത്യേക ലക്ഷ്യം മുൻ നിർത്തി ഒരു വ്യക്തി പറയുന്ന കാര്യങ്ങൾ; കേൾക്കുന്ന വ്യക്തി തെറ്റിദ്ധരിച്ച് വിപരീതമായി പ്രതികരിക്കുന്നു. ഇങ്ങനെ കവിതയിൽ ഉപയോഗിക്കുന്ന അലങ്കാരമാണ്‌ **വക്രോക്തി**

## ലക്ഷണം
 ശ്ലേഷംകൊണ്ട് മറിച്ചർത്ഥം
 ചെയ്താൽ ‍വക്രോക്തിയായിടും

ഉദാ:-
 കൈക്കൊൾക നന്മയിൽ പക്ഷം
 പീലിയാൽ ഫലമെന്തുമേ?
(ഭാ.ഭൂ)

നന്മയുടെ പക്ഷം സ്വീകരിക്കുക എന്നു പറയുന്ന സ്ഥലത്ത് അത് കേൾക്കുന്നവ്യക്തി "നന്മയിൽ" "പക്ഷം" എന്നീ വാക്കുകളെ തെറ്റിദ്ധരിക്കുകയും എനിക്ക് എന്തിനാണ്‌ മയിൽപ്പീലി എന്ന് തിരിച്ചു ചോദിക്കുകയും ചെയ്യുന്നു
അടുത്തൂൺ

സാധാരണ ഒരു വ്യക്തി ഔദ്യോഗിക ജീവിതത്തിൽ നിന്നും വിരമിക്കുമ്പോൾ ഗവൺമെന്റോ വ്യക്തി ഔദ്യോഗികവൃത്തി നിർവ്വഹിച്ച സ്ഥാപനങ്ങളോ ഒരു നിശ്ചിത തുക ഒന്നിച്ചായോ ഗഡുക്കളായോ നൽകാറുണ്ട്. ഈ തുകയ്ക്കാണ്‌ **അടുത്തൂൺ** അല്ലെങ്കിൽ **പെൻഷൻ** എന്ന് പറയുന്നത്. 

മുൻ കാലങ്ങളിൽ ചെയ്ത സേവനത്തിന് 
` തൊഴിൽ ദാതാവ് പിൽക്കാലത്ത് നൽകുന്ന തുകയാണ് പെൻഷൻ. നല്ല കാലങ്ങളിൽ തൊഴിൽ ദാതാവിനു വേണ്ടി ചിലവഴിച്ച സമയത്തിനും സേവനത്തിനും പകരമായി തന്റെ ശിഷ്ടകാല സുരക്ഷക്കായി തൊഴിൽ ദാതാവ് പകരം നൽകേണ്ടുന്ന തുകയായി ഇതിനെ കണക്കാക്കുന്നു. സർക്കാരിനു വേണ്ടി ജോലി ചെയ്യേണ്ടി വരുന്നതിനാൽ ജീവനക്കാർക്ക് സർക്കാരാണ്‌ പെൻഷൻ തുക നൽകേണ്ടുന്നത്.

മേൽ പറഞ്ഞവ കൂടാതെ സ്വകാര്യ ഇൻഷുറൻസ് കമ്പനികുൾ വ്യക്തികളിൽ നിന്ന് പണം തവണകളായി സ്വീകരിച്ച് പിൽക്കാലത്ത് തുക ഒന്നിച്ചായോ ഗഡുക്കളായോ നൽകുന്നതും പെൻഷൻ എന്ന പേരിൽ അറിയപ്പെടുന്നുണ്ട്.

## അവലംബം

## ഇതും കാണുക
പങ്കാളിത്ത പെൻഷൻ
വർഗ്ഗം:ധനകാര്യം
മാത്തൂർ കാളികാവിൽ ഭഗവതി ക്ഷേത്രം

thumb|220px|ക്ഷേത്രം
right|thumb|220px|എഴുന്നെള്ളത്ത്
പാലക്കാടു ജില്ലയിലെ മാത്തൂരിലുള്ള പടിഞ്ഞാറെത്തറയിലുള്ള ഒരു ഭഗവതി ക്ഷേത്രമാണ്‌ **മാത്തൂർ കാളികാവിൽ ഭഗവതി ക്ഷേത്രം** . ഇവിടെ ഭദ്രകാളിയാണ് പ്രതിഷ്ഠ. തോൽപ്പാവക്കൂത്ത് നടത്താറുള്ള അപൂർവം ക്ഷേത്രങ്ങളിൽ ഒന്നാണീ ക്ഷേത്രം.പാലക്കാട് ജില്ലയിൽ മാത്തൂർ പടിഞ്ഞാറേത്തറ കാളികാവ് ക്ഷേത്രത്തിലെ തോൽപ്പാവ കൂത്തുൽസവം.മേടമാസത്തിൽ വിഷു കഴിഞ്ഞ് വരുന്ന ചൊവ്വ വെള്ളി ഞായർ ദിവസങ്ങളിൽ കൂത്ത് കൂറയിടുന്നു... 21 ദിവസത്തോളം നീണ്ടു നിൽക്കുന്ന തോൽപ്പാവക്കൂത്തിന്റെ പര്യവസാനം മേടത്തിലെ അവസാന വെളളിയാഴ്ച ദേശത്താഘോഷിക്കുന്ന ശ്രീരാമപട്ടാഭിഷേകത്തോടെയാണ്... ഇത് " കൂത്തഭിഷേകം" എന്നാണ് അറിയപ്പെടുന്നത്. തോൽപ്പാവ കൂത്തു രംഗത്തെ എക്കാലത്തെയും മികച്ച കലാകാരമായ മാത്തൂർ ഗോപാലൻ നായർ, മാത്തൂർ രാഘവൻ തുടങ്ങിയ മഹാരഥന്മാർക്കു ജന്മം നൽകിയ ഇടം കൂടിയാണ് മാത്തുർ ''മാത്തൂർ പാട്ടത്തിൽ തറവാട്ടുകാരാണ് ക്ഷേത്ര ഊരാളൻമാർ. ദേശവാസികളുടെ ഒരു കമ്മറ്റിയാണ് ക്ഷേത്രത്തിലേ കാര്യങ്ങൾ നടത്തി വരുന്നത്... മാത്തൂർ കുറുപ്പത്ത് തറവാട്ടിലെ മച്ചകത്താണ് ദേവചൈതന്യം തുടിക്കുന്ന " തോൽപ്പാവകൾ " സൂക്ഷിക്കുന്നത്..ശ്രീ രാമാവതാരം മുതൽ പട്ടാഭിഷേകം വരെ രാമ കഥ (കമ്പ രാമായണം )  തോൽപ്പാവക്കൂത്തിലൂടെ കൂത്തു

 കവികളായ  പുലവർ " കൂത്ത് മാടത്തിൽ 21 ദിവസം അവതരിപ്പിക്കുന്നു. ഇപ്പോൾ തോൽപ്പാവ കൂത്തിനു നേതൃത്വം നൽകുന്നത് പാലപ്പുറം ശ്രീ. ബാലകൃഷ്ണ പുലവരാണ്. രാമകഥ ശ്രവിക്കാൻ ദേവി ദിനവും മാടത്തിലെത്തുന്നു എന്നാണ് വിശ്വാസം...

## ഉത്സവം
കൊല്ലം തോറും ഏപ്രിൽ - മേയ് മാസങ്ങളിൽ തോൽപ്പാവക്കൂത്ത് ഇവിടുത്തെ പ്രധാന ഉത്സവം.കമ്പരാമായണത്തെ അടിസ്ഥാനമാക്കിയുള്ളതാണ് തോൽപ്പാവക്കൂത്ത്. പതിനാലു ദിവസങ്ങളിലെ കൂത്ത് (കഥ തുടങ്ങുന്നത് സേതുബന്ധനം മുതൽക്കാണ് , ബാലി - സുഗ്രീവ യുന്ദത്തിൽ,ബാലിയെ വധിക്കുവാൻ സുഗ്രീവനെ, ശ്രീരാമഭഗവാൻ സഹായിച്ചതിനു പകരമായി, സുഗ്രീവസൈന്യം ലങ്കയിലേക്ക്,സമുദ്രത്തിലൂടെ പണിതുകൊടുക്കുന്ന പാലമാണ് സേതുബന്ദനം. ശ്രീരാമഭഗവാൻ ശ്രീലങ്കയിലെത്തി രാവണവധം കഴിഞ്ഞ്),ശ്രീരാമ ഭഗവാൻ സീതാ ദേവിയുമായി അയോധ്യയിൽതിരിച്ചെത്തി രാജ്യാഭിഷേകം നടത്തുന്നതാണ്ശ്രീരാമ പട്ടാഭിഷേകം. ഭവാന്റെ പട്ടാഭിഷേകം അതി ഗംഭീരമായി, ആന,പഞ്ചവാദ്യം,തായമ്പക,വെടിക്കെട്ട് എന്നിവയോടെ നടത്തുന്നു.
### എഴുന്നള്ളത്ത്
മാത്തൂർ കാളികാവിൽ ഭഗവതിയുടെ കൂത്തഭിഷേകത്തിനു, വൈകീട്ട് നാലുമണിക്ക് മാത്തൂർ കുറുപ്പത്ത് വീട്ടിൽ നിന്നു , ആന,പഞ്ചവാദ്യത്തോടെ എഴുന്നെള്ളത്ത് ആരംഭിച്ച്, ബംഗ്ലാവ്സ്കൂൾ,തണ്ണിക്കോട് വഴി ക്ഷേത്രത്തിൽ രാത്രി ഒൻപതുമണിയോടെ എത്തിചേരുന്നു.

## ചിത്രശാല

ചിത്രം:Ezhunnellippu.jpg|മാത്തൂർ കാളികാവിൽ ഭഗവതി ക്ഷേത്രത്തിലെ എഴുന്നള്ളിപ്പ്
ചിത്രം:Parayeduppu, Mathur Koothabhishekam.jpg|മാത്തൂർ കാളികാവിൽ ഭഗവതിയുടെ മുന്നിൽ പറയെടുപ്പ് - കൂത്തഭിഷേകം 
ചിത്രം:Mathur Kalikavil Bhagawathy Temple. Koothumaadam.jpg|കൂത്തുമാടം
പ്രമാണം:Ezhunnellathu..jpg|എഴുന്നെള്ളത്ത്



വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ഭഗവതി ക്ഷേത്രങ്ങൾ
സ്നേഹം

**സ്നേഹം** അല്ലെങ്കിൽ **[[പ്രണയം]]**  എന്നത്  ലൈംഗിക ആകർഷണത്തിന്റെയും ഇഷ്ടപെടുന്നതിന്റെയും അനുഭവവുമായി ബന്ധപ്പെട്ട മനുഷ്യന്റെ മാനസിക വികാരത്തിന്റെ ഒരു സീമയാണ്. മനുഷ്യർ തമ്മിലുള്ള ബന്ധങ്ങളിൽ സ്നേഹത്തിന് സുപ്രധാനമായ സ്ഥാനമുണ്ട്. സ്നേഹം എന്ന വാക്ക് ആളുകൾക്കിടയിലുള്ള വളരെ വ്യത്യസ്തമായ അനുഭൂതികൾ പരാമർശിക്കാൻ ഉപയോഗിക്കുന്നു. മറ്റ് മനുഷ്യ വികാരങ്ങളുമായി താരതമ്യം ചെയ്യുമ്പോൾ സ്നേഹത്തിൻ വളരെ സ്ഥിരമായ ഒരു നിർവചനം കൊടുക്കാൻ പ്രയാസമാണ്. നിശ്ചിതമല്ലത്ത ഒരു പൊതുധാരണ വെച്ച് സ്നേഹത്തേ സാധാരണയായി പരാമർശിക്കുന്നത്, മറ്റൊരു വ്യക്തിക്ക് നേരെയുള്ള ഒരു ഉറച്ച അവർണ്ണനീയമായ അനുഭൂതിയാണ്. ഇത് ഒരു പരിമിതമായ ധാരണയാണ്. ആളുകൾ തമ്മിലുള്ള സ്നേഹത്തിന് പല രൂപങ്ങളുണ്ട്. സിനിമ, നാടകം, കഥാ പ്രസംഗം തുടങ്ങിയ സർഗ്ഗശക്തി ഉപയോഗിക്കുന്ന കലകളിൽ സ്നേഹം ഒരു പൊതു പ്രതിപാദ്യ വിഷയമാണ്. മാനസികമായ അടുപ്പം സ്നേഹത്തിന്റെ ഭാഗമാണ്.

ജീവിതത്തിന് അഴകേകുന്നത് സ്നേഹമാണ്. ബാഹ്യമായ മോടിയായൊ പുറമേ കെട്ടിവെക്കുന്ന ഭാരമായോ അല്ല സ്നേഹത്തെ കാണേണ്ടത്. അത് ജീവിതത്തിന്റെ ഭാഗമാണ്. മനസ്സുകൾ തമ്മിലുള്ള അനുഭവങ്ങളിലൂടെയാണ് സ്നേഹം ഉടലെടുക്കുന്നത്. അതിനാൽ സ്നേഹം അനുഭവമാണ്. സമൃദ്ധമായ അനുഭവങ്ങളിലൂടെ അർഥവത്തായ സ്നേഹം ആർജിക്കാനുള്ള ഒരു മാർഗ്ഗമായി വേണം മനസ്സിനെ നമ്മൾ കണക്കാക്കേണ്ടത്. പങ്കുവെക്കലിലൂടെയും പ്രയോകത്തിലൂടെയും സ്നേഹത്തെ ശക്തിപ്പെടുത്താൻ കഴിയും. മനുഷ്യ മനസ്സിലെ സ്നേഹം പരിശീലനത്തിലൂടെ സ്വായത്തമാക്കേണ്ട ഒന്നല്ല. അമ്മയും കുഞ്ഞും തമ്മിൽ, പങ്കാളികൾ തമ്മിൽ, സഹോദരങ്ങൾ തമ്മിൽ, സുഹൃത്തുക്കൾ തമ്മിൽ, പ്രണയികൾ തമ്മിലും ഒക്കെ സ്നേഹം ഉണ്ടാകാറുണ്ട്. തലച്ചോറിലെ രാസമാറ്റങ്ങൾ മാനസിക അടുപ്പത്തിനും തുടർന്ന് സ്നേഹത്തിനും കാരണമാകുന്നു എന്ന് പഠനങ്ങൾ പറയുന്നു. ലൈംഗികത ആസ്വദിക്കുന്നതിലൂടെയും വ്യക്തികൾ സ്നേഹം പങ്കുവെക്കാറുണ്ട്.സ്നേഹ൦ താല്പര്യത്തിനു൦ ലാഭത്തിനു൦ അതീതമാണ്. യഥാർത്ഥ സ്നേഹം പ്രതിഫലം ആഗ്രഹിക്കുന്നില്ല.  
[200px|right|thumb|[സ്പ്രിംഗ് ടൈം (പിയറി അഗസ്റ്റെ കോട്ട്)]]

## സ്നേഹത്തിന്റെ വിവിധ  രൂപങ്ങൾ
പലതരം പ്രണയങ്ങളുണ്ട്. സസ്നേഹം, ഒരു സുഹൃത്തിനോടുള്ള സ്നേഹം (പ്ലാറ്റോണിക് സ്നേഹം പോലുള്ളവ), പ്രണയിക്കുമ്പോളുള്ള സ്നേഹം, കുടുംബത്തോടോ, ദൈവത്തോടോ അല്ലെങ്കിൽ ഒരു വസ്തുവിനോടോ ആശയത്തോടോ ആകാം. പലപ്പോഴും സ്നേഹം മറ്റ് വികാരങ്ങളുമായി ആശയക്കുഴപ്പത്തിലാക്കാം. ലൈംഗികമായോ ശാരീരികമായോ ആകർഷിക്കപ്പെടുന്നത്  *(Lust)* ഭാഗമായാണ്.  ഇച്ഛയും സ്നേഹവും വ്യത്യസ്തമാണെന്ന് കരുതുന്നു. ഇച്ഛയും (കാമം) തെറ്റിദ്ധാരണയും മൂലം വ്യതിചലിച്ചേക്കാവുന്ന സ്നേഹത്തിന്റെ ഒരു രൂപമാണ് സാധാരണ സൗഹൃദം.

വർഗ്ഗം:മാനുഷിക വികാരങ്ങൾ
വർഗ്ഗം:വികാരങ്ങൾ
അധിചക്രം

പ്രാചീന ഈജിപ്ഷ്യൻ ജ്യോതിശ്ശാസ്ത്രജ്ഞനായ ടോളമിയുടെ . ക്രി.വ.2-ാം ശ. പ്രപഞ്ചദർശനത്തിൽ, ആകാശത്തിലെ എല്ലാ ഗോളങ്ങളും ഭൂമിയെ വൃത്തപഥത്തിലൂടെ ചുറ്റുന്നുവെന്ന സിദ്ധാന്തം വിശദമാക്കാൻ ഉപയോഗപ്പെടുത്തിയ സാങ്കല്പികമായ വൃത്തം അഥവാ ഗ്രഹങ്ങളുടെ ഭ്രമണപഥം ആണ് **അധിചക്രം**. 
thumb|200x150px|right|അധിചക്ര കല്പന
പരിശുദ്ധമായ രൂപമാണ് വൃത്തമെന്നും ആകാശത്തിൽ പരിപൂർണതയില്ലാത്ത ഒന്നുമില്ലെന്നും ടോളമി വിശ്വസിച്ചു. ഈ സംവിധാനത്തിൽ നക്ഷത്രങ്ങളുടെ ചലനങ്ങളെ വ്യാഖ്യാനിക്കാൻ നിർവാഹമില്ലാതായി. ടോളമി ഇതു മനസ്സിലാക്കി പ്രതിവിധിയായി നിർദ്ദേശിച്ച കല്പനയാണ് അധിചക്രം. ഗ്രഹങ്ങൾ ചെറു വൃത്തപഥത്തിൽ സഞ്ചരിക്കുകയും ഈ ചെറു വൃത്തത്തിന്റെ കേന്ദ്രം - അധികേന്ദ്രം (Deferent) - ഭൂമിയെ വൃത്തപഥത്തിൽ ചുറ്റുകയുമാണെന്ന് ടോളമി സങ്കല്പിച്ചു. കൂടുതൽ അധിചക്രങ്ങൾ സങ്കല്പിക്കപ്പെട്ടു. ഒരു പരിധിവരെ ഈ വ്യാഖ്യാനങ്ങൾ സാധൂകരണക്ഷമമാണെങ്കിലും, അപ്രായോഗികമായ ഒരു സമീപനമാണിതെന്ന് അനന്തരകാലങ്ങളിലെ ശാസ്ത്രജ്ഞന്മാർക്ക് ബോധ്യമായി. വളരെ നൂറ്റാണ്ടുകൾക്കുശേഷം 1543-ൽ കോപ്പർനിക്കസ് പദ്ധതി ആവിഷ്ക്കരിക്കപ്പെട്ടതോടെ ഈ സമീപനം തിരസ്കൃതമായി.

## പുറംകണ്ണികൾ

* EPICYCLES AND DEFERENTS:

വർഗ്ഗം:പ്രാചീന യവന ജ്യോതിശാസ്ത്രം
വർഗ്ഗം:ജ്യോതിശാസ്ത്രത്തിന്റെ ചരിത്രം
ടെലൂറിയം

അണുസംഖ്യ 52 ആയ മൂലകമാണ് **ടെലൂറിയം**. **Te** ആണ് ആവർത്തനപ്പട്ടികയിലെ ഇതിന്റെ പ്രതീകം. വെള്ളി കലർന്ന വെള്ള നിറമുള്ളതും ബലം പ്രയോഗിച്ചാൽ പൊട്ടിപ്പോകുനതുമായ ഒരു അർദ്ധലോഹമാണിത്. ടിന്നുമായി രൂപസാദൃശ്യമുള്ള ടെല്ലൂറിയത്തിന് രാസപരമായി സെലീനിയം, സൾഫർ എന്നിവയുമായി സാമ്യമുണ്ട്. സാധാരണയായി മൂലക രൂപത്തിലുള്ള പരലുകളായാണ് ഇത് കാണപ്പെടുന്നത്. ഭൂമിയിൽ സുലഭം അല്ലെങ്കിലും പ്രപഞ്ചമൊട്ടാകെ ഇതു സാധാരണയായി കാണപ്പെടുന്നു. ലഭ്യത കുറയാൻ ഉള്ള കാരണങ്ങൾ ഉയർന്ന അണുസഖ്യയും കൂടാതെ ഹൈഡ്രൈഡ് സംയുക്തങ്ങളുടെ രൂപീകരണവും ആണെന്നു കരുതപ്പെടുന്നു. ബാഷ്പീകരണ സ്വഭാവം ഉള്ള ഇത്തരം ഹൈഡ്രൈഡുകൾ, ഭൂമിയുടെ അത്യൂഷ്മാവിലുള്ള രൂപീകരണ സമയത്ത് ബഹിരാകാശത്തേക്ക് സഞ്ചരിച്ച് നഷ്ടപെട്ടിരിക്കാം. ഈ അർദ്ധലോഹത്തിന്റെ പ്രധാന ഉപയോഗം ലോഹസങ്കരങ്ങളിലും അർദ്ധചാലകങ്ങളിലുമാണ്.

## ശ്രദ്ധേയമായ സ്വഭാവസവിശേഷതകൾ
അത്യപൂർവമായ ടെലൂറിയം ഭൂമിയിൽ ഏറ്റവും ദുർലഭമായ ഒമ്പത് മൂലകങ്ങളിൽ ഒന്നാണ്. ഓക്സിജൻ, സൾഫർ, സെലീനിയം, പൊളോണിയം എന്നിവ അടങ്ങുന്ന കാൽകൊജൻ (chalcogen) കുടുംബത്തിലാണ് ടെലൂറിയം ഉൾപ്പെടുന്നത്. 

പരൽ രൂപത്തിലായിരിക്കുമ്പോൾ വെള്ളി കലർന്ന വെള്ള നിറമാണിതിന്. ശുദ്ധ രൂപത്തിൽ ഇതിന് ഒരു മെറ്റാലിക് തിളക്കമുണ്ട്. ബലം പ്രയോഗിച്ചാൽ പൊട്ടിപ്പോവുന്നതും എളുപ്പത്തിൽ പൊടിക്കാവുന്നതുമായ ഒരു അർദ്ധലോഹമാണിത്.

128Te എന്ന ടെലൂറിയം ഐസോടോപ്പ് ഇതുവരെ കണ്ടുപിടിക്കപ്പെട്ടിട്ടുള്ള എല്ലാ റേഡിയോആൿറ്റീവ് ഐസോടോപ്പുകളിലും വച്ച് ഏറ്റവും ഉയർന്ന അർധായുസ്സുള്ളതാണ് (2.2 × 1024 വർഷങ്ങൾ).

## ചരിത്രം
1782-ൽ ട്രാൻസിൽവാനിയയിലെ നഗിസ്‌സെബെനിൽ വച്ച് ഹംഗേറിയൻ ശാസ്ത്രജ്ഞനായ ഫ്രാൻസ്-ജോസഫ് മുള്ളർ ആണ് ടെലൂറിയം കണ്ടെത്തിയത്. 1789-ൽ മറ്റൊരു ഹംഗേറിയൻ ശാത്രജ്ഞനായ പാൽ കിറ്റൈബെൽ ഈ മൂലകം സ്വതന്ത്രമായ പരീക്ഷണങ്ങളിലൂടെ കണ്ടെത്തിയെങ്കിലും പിന്നീട് അദ്ദേഹം മൂലകത്തിന്റെ ഉപജ്ഞാതാവ് എന്ന അവകാശം മുള്ളർക്ക് വിട്ടുകൊടുത്തു. ഈ മൂലകം ആദ്യമായി വേർതിരിച്ചെടുത്ത മാർട്ടിൻ ഹയ്ൻ‌റിഷ് ക്ലപ്രൊത് എന്ന ശാസ്ത്രജ്ഞൻ 1798-ൽ മൂലകത്തെ ടെലൂറിയം എന്ന് നാമകരണം ചെയ്തു. 

## സാന്നിദ്ധ്യം
ഭൂമിയുടെ പുറം പാളിയിൽ ടെലൂറിയത്തിന്റെ ലഭ്യത പ്ലാറ്റിനത്തിന്റേതിനേക്കാൾ കുറവാണ്. അമൂല്യ ലോഹങ്ങളെ (precious metals) മാറ്റി നിർത്തിയാൽ ഭൂമിയുടെ പുറം പാളിയിലെ സ്ഥിരതയുള്ള ഖര മൂലകങ്ങളിൽ ഏറ്റവും അപൂർവമായത് ടെലൂറിയമാണ്. പ്ലാറ്റിനത്തിന്റെ ലഭ്യത 5 മുതൽ 37 ppb ആയിരിക്കുമ്പോൾ 1 മുതൽ 5 ppb വരെയാണ് ടെലൂറിയത്തിന്റെ ലഭ്യത.

വർഗ്ഗം:മൂലകങ്ങൾ
വർഗ്ഗം:ഉപലോഹങ്ങൾ
കോഴഞ്ചേരി താലൂക്ക്‌

പത്തനംതിട്ട ജില്ലയിലെ ഒരു താലൂക്കാണ്‌ **കോഴഞ്ചേരി**. താലൂക്കാസ്ഥാനം പത്തനംതിട്ടയിലാണെങ്കിലും അവിടെനിന്നും 14 കി.മീ. മാറി പമ്പാനദിയുടെ കരയിലാണ്‌ കോഴഞ്ചേരി പട്ടണം.
ഇത് ഒരു വാണിജ്യകേന്ദ്രമാണ്. അനേകം ബാങ്കുകളുടെയും കച്ചവട സ്ഥാപനങ്ങളുടെയും കേന്ദ്രവുമാണ്. തെക്കുംകൂർ കോവിലൻമാരുടെ ഭരണകേന്ദ്രമായിരുന്നു എന്ന് കരുതപ്പെടുന്നു. കോഴഞ്ചേരി ഒരുകാലത്ത് തിരുവിതാംകൂർ രാജ്യത്തിന്റെ ഭാഗമായിരുന്നു.

കോഴഞ്ചേരി, പത്തനംതിട്ട ജില്ലയുടെ ഭരണസിരാകേന്ദ്രവും മുനിസിപ്പാലിറ്റിയും കോഴഞ്ചേരി താലൂക്കിലാണ്. തിരുവല്ല, മല്ലപ്പള്ളി, റാന്നി, അടൂർ, കോന്നി എന്നിവയാണ് പത്തനംതിട്ട ജില്ലയിലെ മറ്റു താലൂക്കുകൾ. തിരുവിതാംകൂർ ഗവൺമെന്റിന്റെ ഭരണനയത്തെയും നടപടികളെയും വിമർശിച്ചുകൊണ്ട് നിവർത്തന പ്രക്ഷോഭ നേതാവായിരുന്ന സി.കേശവൻ 1935 മെയ് 11-നു കോഴഞ്ചേരിയിൽ വച്ചാണു പ്രസിദ്ധമായ കോഴഞ്ചേരി പ്രസംഗം നടത്തിയത്. അദ്ദേഹത്തിന്റെ സ്മാരകം ഇവിടെ സ്ഥാപിച്ചിട്ടുണ്ട്. 

## അവലംബം

വർഗ്ഗം:പത്തനംതിട്ട ജില്ലയിലെ താലൂക്കുകൾ
ബലൂചികൾ

തെക്കുപടിഞ്ഞാറേ ഏഷ്യയിൽ ബലൂചിസ്ഥാനിൽ, ഇറാനിയൻ പീഠഭൂമിയുടെ തെക്കുകിഴക്കേ മൂലയിൽ ജീവിക്കുന്ന ഇറാനിയൻ വംശജരാണ്  **ബലൂചികൾ** (**بلوچ**; മറ്റ് വിവർത്തനങ്ങൾ *ബലൂച്, ബലൌഷ്, ബ്ലോആഷ്, ബലൂഷ്, ബലോഷ്, ബലൌഷ്*). ഇറാൻ, അഫ്ഗാനിസ്ഥാൻ, പാകിസ്താൻ എന്നീ‍ രാജ്യങ്ങളുടെ ഭാഗങ്ങൾ ഇവരുടെ വാസസ്ഥലത്തിൽ ഉൾപ്പെടുന്നു. വടക്കുപടിഞ്ഞാറൻ ഇറാനിയൻ ഭാഷയായ ബലൂചി ആണ്‌ ഇവരുടെ ഭാഷ. ഇവരിൽ എല്ലാവരും തന്നെ സുന്നി മുസ്ലീങ്ങളാണ്‌. 

മദ്ധ്യകാലത്താണ്‌ ഇവർ ഇറാൻ പീഠഭൂമിയുടെ വടക്കുഭാഗത്തു നിന്ന് തെക്കുകിഴക്കുഭാഗത്തേക്കെത്തിയത്. പിൽക്കാലത്ത് തെക്കുകിഴക്കൻ ഇറാനിൽ നിന്ന് ഇന്നത്തെ പാകിസ്താനിലെ ബലൂചിസ്ഥാൻ പ്രദേശത്തേക്കു വരെ നീങ്ങി. ഇസ്ലാമികഗ്രന്ഥങ്ങളിൽ പത്താം നൂറ്റാണ്ടുമുതൽക്കു തന്നെ ബലൂചികളെക്കുറിച്ച് പരാമർശമുണ്ട്. പതിനൊന്നാം നൂറ്റാണ്ടിന്റെ ആദ്യം രചിക്കപ്പെട്ട ഫിർദോസിയുടെ (Firdawsi) ഷാ നാമയിലും (Shah Name) ബലൂചികൾ പരാമർശവിധേയമാകുന്നുണ്ട്.

പതിനെട്ടാം നൂറ്റാണ്ടിന്റെ അവസാനം ഇറാനിലെ സന്ദ് സാമ്രാജ്യത്തിന്റെ (Zand Dynasty) പതനത്തോടെ വളരെയധികം ബലൂച വർഗ്ഗക്കാർ ഇറാന്റെ തെക്കുകിഴക്കുള്ള സിസ്താനിലെത്തി താമസമാക്കി‌.

## അവലംബം



വിഭാഗം:ജനവിഭാഗങ്ങൾ
വർഗ്ഗം:ബലൂചിസ്ഥാൻ
വർഗ്ഗം:ഏഷ്യയിലെ ജനവിഭാഗങ്ങൾ
വർഗ്ഗം:ബലൂചികൾ
മൗലാനാ മുഹമ്മദ് അലി

ഇന്ത്യൻ സ്വാതന്ത്ര്യ സമര പ്രവർത്തകനായിരുന്നു **മുഹമ്മദ് അലി ജൌഹർ** (10 ഡിസംബർ 1878-4 ജനുവരി 1931). പത്രപ്രവർത്തകനും കവിയുമായിരുന്ന മുഹമ്മദലി, ജാമിയ മില്ലിയ ഇസ്ലാമിയയുടെ സ്ഥാപകരിലൊരാളായിരുന്നു.  ഇന്ത്യൻ നാഷണൽ കോൺഗ്രസ്, ഖിലാഫത്ത് പ്രസ്ഥാനം, അഖിലേന്ത്യാ മുസ്‌ലിം ലീഗ് എന്നിവയിൽ നേതൃപരമായ പങ്ക് വഹിച്ചു.

അലിഗഡ് പ്രസ്ഥാനത്തിലെ അംഗമായിരുന്നു ജൌഹർ. 1923ൽ ഇന്ത്യൻ നാഷണൽ കോൺഗ്രസ് പാർട്ടിയുടെ പ്രസിഡന്റായി തിരഞ്ഞെടുക്കപ്പെട്ട അദ്ദേഹം, നിസ്സഹകരണ പ്രസ്ഥാനത്തിന്റെ അവസാനത്തോടെ ഗാന്ധിയുമായി ഉടലെടുത്ത അഭിപ്രായവ്യത്യാസങ്ങളെത്തുടർന്ന് സ്ഥാനമൊഴിയുകയായിരുന്നു.  കോൺഗ്രസ് നേതൃത്വം മുസ്‌ലിം അവകാശങ്ങളെ കണക്കിലെടുക്കുന്നതിൽ പരാജയപ്പെട്ടു എന്ന് മനസ്സിലാക്കിയ അദ്ദേഹം അതോടെ മുസ്‌ലിം ലീഗിലേക്ക് ചായുകയായിരുന്നു. ലീഗിന്റെ അധ്യക്ഷനായി ചുമതലയേറ്റ അദ്ദേഹം ആദ്യ വട്ടമേശ സമ്മേളനത്തിൽ സംഘടനയെ പ്രതിനിധീകരിച്ചു.

## ജീവിതരേഖ
ബ്രിട്ടീഷ് ഇന്ത്യയിലെ വടക്കുപടിഞ്ഞാറൻ പ്രവിശ്യകളിൽ പെട്ട റാംപൂരിൽ 1878-ലാണ് മുഹമ്മദ് അലിയുടെ ജനനം. പത്താൻ വിഭാഗത്തിലെ യൂസഫ്സായ് ഗോത്രത്തിൽ റോഹില്ല കുടുംബത്തിൽ പെട്ട അദ്ദേഹത്തിന്റെ പിതാവ് അബ്ദുൽ അലി ഖാൻ, മുഹമ്മദ് അലിയുടെ അഞ്ചാം വയസ്സിൽ തന്നെ മരണപ്പെട്ടിരുന്നു. മാതാവ് ആബാദി ബാനു ബീഗം  (1852-1924), ബ്രിട്ടീഷ് വിരുദ്ധ സമരത്തിൽ ആകൃഷ്ടയായിരുന്നു. മക്കളായ ഷൌക്കത്ത് അലി, സുൽഫിക്കർ, മുഹമ്മദ് അലി എന്നിവർക്കെല്ലാം നല്ല വിദ്യാഭ്യാസം നൽകുന്നതിൽ മാതാവ് വിജയിച്ചു.

മഹാത്മജിയും മുഹമ്മദലിയും തമ്മിലുള്ള ആത്മബന്ധം ഇന്ത്യയിലെ ഹിന്ദു മുസ്ലിം മൈത്രിയുടെ അറ്റുപോകാത്ത കണ്ണിയാണ്. തൊള്ളായിരത്തി ഇരുപതുകളിൽ വെള്ളക്കാരുടെ അടിമത്തത്തിനെതിരെ നടന്ന ബഹുജന മുന്നേറ്റമായിരുന്നു ഖിലാഫത്ത് പ്രസ്ഥാനം. ബ്രിട്ടീഷ് ബയണറ്റുകൾക്ക് ഭേദിക്കാനാവാത്ത വിധം ശക്തമായിരുന്നു ആ പടയണി. ഗാന്ധിജി മുഹമ്മദലി ബന്ധം ബ്രിട്ടീഷ് അധികാരികൾക്കും ഇന്ത്യയിലെ വർഗ്ഗീയ വാദികൾക്കും ഒരുപോലെ ഭീഷണിയായി. ജയിലിലടക്കപ്പെട്ട അലി സഹോദരന്മാരെ മോചിപ്പിക്കാൻ വേണ്ടി ഗാന്ധിജി വൈസ്രോയിക്കെഴുതി. " അലി സഹോദരന്മാരെ ജയിലിലടച്ചതും വിഷമങ്ങൾക്ക് വിധേയമാക്കിയതും യാതൊരു ന്യായീകരണവുമില്ലാതെയാണ്... അവർ ധൈര്യമുള്ളവരാണ്. വ്യക്തമായും വക്രതയില്ലാത്തവരാണ്. ദൈവഭയമുള്ളവരും കഴിവുള്ളവരുമാണ്. മുഹമ്മദീയരുടെയും ഹിന്ദുക്കളുടെയും ആദരവിനാർഹരാണ്. അവരോട് നല്ല രീതിയിൽ പെരുമാറേണ്ടതാണ്. അവരെ സ്വതന്ത്രാക്കിയില്ലെങ്കിൽ ഒരു സത്യാഗ്രഹ സമരത്തിന് ഇന്ത്യ നിർബന്ധിതരാകും.".
ജയിൽ മോചിതനായ മുഹമ്മദലിക്ക് മഹാത്മജിയുടെ നിർദ്ദേശപ്രകാരം നാടൊട്ടുക്കും സ്വീകരണം ഒരുക്കി. 

“സ്വാതന്ത്ര്യം കയ്യിൽ തരാതെ ഞാനെന്റെ രാജ്യത്തേക്കില്ല. ഒരു അടിമ രാജ്യത്ത് മരിക്കാൻ ഞാൻ ഇഷ്ടപ്പെടുന്നില്ല. അടിമ രാജ്യത്തെക്കാളും നല്ലത് സ്വതന്ത്രമായ ഈ വിദേശ രാജ്യമാണ്. എന്റെ നാടിന് മോചനം നൽകാൻ നിങ്ങൾ തയ്യാറല്ലെങ്കിൽ ഈ രാജ്യത്ത് എനിക്ക് ആറടി മണ്ണ് തരൂ. .......”
മൌലാനാ മുഹമ്മദലി ജൌഹർ(ലണ്ടൻ വട്ടമേശസമ്മേളനത്തിൽ നടത്തിയ പ്രസംഗത്തിൽ നിന്ന്)

## അവലംബം

വിഭാഗം:ഇന്ത്യൻ സ്വാതന്ത്ര്യസമരസേനാനികൾ
വിഭാഗം:ജീവചരിത്രം
മികച്ച നടനുള്ള ദേശീയ ചലച്ചിത്രപുരസ്കാരം

ഇന്ത്യൻ ചലച്ചിത്രമേഖലയിലെ നടന്മാർക്ക് മികച്ച അഭിനയത്തിനു നൽകുന്ന പുരസ്കാരമാണിത്. **ഭരത് അവാർഡ്** എന്നും വിളിക്കാറുണ്ട്. എല്ലാ വർഷവും ഇന്ത്യയുടെ രാഷ്ട്രപതിയാണ്‌ ഇതു സമ്മാനിക്കുന്നത്.

## പുരസ്കാര ജേതാക്കൾ

### മലയാളം

### തമിഴ്
ഹിന്ദി ===

## അവലംബം

വർഗ്ഗം:ദേശീയ ചലച്ചിത്രപുരസ്കാരങ്ങൾ
മൗലാനാ ഷൗകത്ത് അലി

thumb|200px|right|മൗലാനാ ഷൗകത്ത് അലി. 
ഖിലാഫത്ത് പ്രസ്ഥാനത്തിൻറെ മുന്നണി പോരാളി, ഇന്ത്യൻ സ്വതന്ത്ര്യസമര നേതാക്കളിൽ പ്രമുഖൻ, മൗലാനാ മുഹമ്മദ് അലിയുടെസഹോദരൻ എന്നീ നിലകളിൽ പ്രശസ്തനാണ് **മൗലാനാ ഷൗകത്ത് അലി**.
## ജീവിതരേഖ
1873 ൽ ഇപ്പോഴത്തെ ഉത്തർ പ്രദേശ് സംസ്ഥാനത്തിലെ റാം‌പുർ എന്ന സ്ഥലത്ത് ജനിച്ചു. അലിഗഢ് മുസ്ലിം സർവകലാശാലയിൽ നിന്നും വിദ്യാഭ്യാസം പൂർത്തിയാക്കിയ അലി ക്രിക്കറ്റിൽ അതീവ തത്പരനായിരുന്നു.സർവകലാശാലയിലെ ക്രിക്കറ്റ് ക്യാപ്റ്റൻ സ്ഥാനം അലിക്കായിരുന്നു. 1896 മുതൽ 1913 വരെ ആഗ്രയിലും അവ്ദിലും സിവിൽ സർവീസിൽ സേവനം അനുഷ്ടിച്ചിരുന്നു.

തന്റെ സഹോദരനായ മുഹമ്മദലിയെ വാരികകൾ പ്രസിദ്ധീകരിക്കുന്നതിൽ സഹായിക്കുകയും ഖിലാഫത്ത് സമ്മേളനത്തിന്റെ ആദ്യ പ്രസിഡന്റായി തെരഞ്ഞെടുക്കപ്പെടുകയും ചെയ്തു.ഗാന്ധിജി ഇന്ത്യൻ രാഷ്ട്രീയത്തിലേക്ക് കൊണ്ടുവരികയും ഇന്ത്യൻ നാഷണൽ കോൺഗ്രസ്സിന്റെ ധാരാളം പ്രക്ഷേഭങ്ങളിൽ പങ്കെടുക്കുകയും ചെയ്തു. പിന്നീട് ഗാന്ധിജിയെയും കോൺഗ്രസ്സിനെയും തദ്ദേഹം എതിർത്തു. നെഹ്റു വിന്റെ കുറ്റപ്പെടുത്തൽ അദ്ദേഹം സ്വീകരിച്ചില്ല. 1936ൽ മുസ്ലിം ലീഗിൽ ചേരുകയും 1939 ൽ മരണപ്പെടുകയും ചെയ്തു.്ദേ

വിഭാഗം:ഇന്ത്യൻ സ്വാതന്ത്ര്യസമരസേനാനികൾ
വിഭാഗം:ജീവചരിത്രം
ആൻഡ്രോമീഡ ഗാലക്സി

ഒരു സർപ്പിളാകൃതിയിലുള്ള താരാപഥമാണ്‌ **ആൻഡ്രോമീഡ** (Andromeda, മെസ്സിയർ 31, അഥവാ M31, NGC 224). 25 ലക്ഷം പ്രകാശ വർഷങ്ങളാണ്‌ ഈ താരാപഥത്തിലേക്കുള്ള ദൂരം. ആൻഡ്രോമീഡ നക്ഷത്രരാശിയിലാണ്‌ ഇത് കാണപ്പെടുന്നത്. സർപ്പിളാകൃതിയിലുള്ള താരാപഥങ്ങളിൽ ക്ഷീരപഥത്തോട് ഏറ്റവും അടുത്ത് കിടക്കുന്നതാണ്‌ ഇത്. ചന്ദ്രനില്ലാത്ത രാത്രികളിൽ നഗ്നനേത്രങ്ങൾ കൊണ്ട് ഇതിനെ ദർശിക്കാൻ കഴിയും.

ലോക്കൽ ഗ്രൂപ്പിലെ ഏറ്റവും വലിയ താരാപഥമാണ് ആൻഡ്രോമീഡ. ഇത് കൂടാതെ ക്ഷീരപഥം, ത്രിഭുജം താരാപഥം കൂടെ 30 ഓളം മറ്റ് ചെറിയ താരാപഥങ്ങൾ എന്നിവയുടെ കൂട്ടമാണ്‌ ലോക്കൽ ഗ്രൂപ്പ്. കൂടുതൽ വലിപ്പമുള്ളത് ആൻഡ്രോമീഡക്ക് ആണെങ്കിലും കൂടുതൽ ഭാരം ഇതിനായിരിക്കില്ല എന്നാണ്‌ പുതിയ നിരീക്ഷണങ്ങൾ പ്രകാരം വിലയിരുത്തപ്പെടുന്നത്. ക്ഷീരപഥത്തിൽ കൂടുതൽ തമോദ്രവ്യം അടങ്ങിയിരിക്കാം എന്നാണ്‌ ഇതിന്‌ കാരണമായി ജ്യോതിശാസ്ത്രം ചൂണ്ടികാണിക്കുന്നത്. ഒരു ലക്ഷം കോടിയോളം നക്ഷത്രങ്ങൾ ആൻഡ്രോമീഡയിലുണ്ട് എന്നാണ്‌ നിരീക്ഷണങ്ങൾ പ്രകാരമുളള കണക്ക്. ഇത് ക്ഷീരപഥത്തിലുള്ളതിനേക്കാൾ വളരെ കൂടുതലാണ്‌. 2006 ലെ കണക്ക് പ്രകാരം ആൻഡ്രോമീഡയുടെ ഭാരം 7.1×1011 സൗരഭാരങ്ങളാണ്‌.

## അവലംബം



വർഗ്ഗം:താരാപഥങ്ങൾ
വർഗ്ഗം:മിരാൾ (നക്ഷത്രരാശി)
വർഗ്ഗം:മെസ്സിയർ വസ്തുക്കൾ
ഉമ്മാഹ് ഫിലിം

ഒരു മുസ്ലിം ഫിലിം കമ്പനിയാണ് **ഉമ്മാഹ് ഫിലിം**. അമുസ്ലിങ്ങളും മുസ്ലിങ്ങളും ഒരു പോലെ ഇഷ്ടപെടുന്ന ഹലാലായിട്ടുള്ള വിനോദങ്ങൾ നൽകുന്ന ഒരു കമ്പനിയാണ്. ഒരു പ്രത്യേക കക്ഷികളോടോ, പ്രസ്ഥാനങ്ങളോടോ, ഗ്രൂപ്പുകളോടൊ ഇവർക്ക് പ്രത്യേക ബന്ധങ്ങളില്ലെന്ന് ഇവരുടെ വെബ്സൈറ്റിലൂടെ അവകാശപെടുന്നു. ഉമ്മാഹ് ഫിലിം എന്ന കമ്പനിയുടെ സൂത്രധാരൻ ബാബ അലി, മഹദി അഹമ്മെദ് എന്നീ രണ്ടാൾക്കാരാണ്. 9/11 ആക്രമണത്തിനു ശേഷം മുസ്ലിംങ്ങളും ഇസ്ലാം മതവും വളരെയധികം തെറ്റിദ്ധരിക്കപ്പെടുകയും ഇസ്ലാം മതം തീവ്രവാദ മതമാണ് എന്ന ഒരു തെറ്റിദ്ധാരണപരമായ കഴ്ച്ചപ്പാടിലേക്ക് മീഡിയയും മറ്റ് മാധ്യമങ്ങളും ജനങ്ങളെ നയിക്കുകയും ചെയ്തു. 

ബാബ അലി പറയുന്നു. “ യുനൈറ്റഡ് സ്റ്റേറ്റിൽ ഏകദേശം എട്ട് ദശലക്ഷം മുസ്ലിംങ്ങൾ ജീവിക്കുന്നു. ഇസ്ലാം തീവ്രവാദം പഠിപ്പികുകയാണെങ്കിൽ എല്ലാ പ്രാദേശിക വാർത്തകളിലും അക്രമണങ്ങൾ സംഘടിപ്പിക്കുന്നവരായിട്ട് നിങ്ങൾ മുസ്ലിംങ്ങളെ കാണേണ്ടതായിരുന്നു. എന്നാൽ യാത്ഥാർത്തം ഇതിൻ എതിരായിട്ടാണ് കാരണം ഇസ്ലാം ഒരു സമാധാന മതമാകുന്നു“

മുസ്ലിങ്ങൾ ജീവിതത്തിൽ പകർത്തേണ്ടതും, മറന്ന് പോയതുമായ കാര്യങ്ങൾ വളരെ ഹാസ്യജനകമായ രീതിയിൽ വിവരിക്കുകയും മുസ്ലിങ്ങളുടെ ഇസ്ലാമിലില്ലാത്ത ജീവിത രീതിയേയും മറ്റും വിമർശിക്കുകയും ചെയ്യുന്ന വീഡിയോകളാണ് ഇവരുടെ വീഡിയോ ബ്ലോഗിലുള്ളത്. ഇവരുടേ ആദ്യത്തേ പ്രൊജക്റ്റ്   **The Reminder Series** ആണ്‌. അതിനു ശേഷം **Ask Baba Ali** എട്ട് ആഴ്ച്ചയുള്ള ഒരു ചോദ്യോത്തര വേദിയായിരുന്നു. ഇതിന്റെ സ്ഥാപകനായ ബാബ അലി യാണ് ഈ രണ്ട് സീരീസിലും ക്യാമറക്ക് മുന്നിൽ നിന്നത്.

## അവലംബം

*ഉമ്മാഹ് ഫിലിംസ് 
*ബ്ലോഗ്
*യൂ ട്യൂബിൽ നിന്നും

വിഭാഗം:മാദ്ധ്യമങ്ങൾ
ടിയാനെന്മെൻ ചത്വരത്തിലെ പ്രക്ഷോഭം (1989)

thumb|200px|right|ടിയാനെന്മെൻ സ്ക്വയർ.ടാങ്കുകൾക്ക് മുൻപിൽ നിർഭയനായി നിൽക്കുന്ന വിദ്യാർത്ഥി 
1989 ഏപ്രിൽ 15 നും ജൂൺ നാലിനുമിടയിൽ ചൈനയിൽ ജനാധിപത്യം സ്ഥാപിക്കണമെന്നാവശ്യപെട്ട് നടന്ന സർക്കാർ വിരുദ്ധ പ്രക്ഷോഭങ്ങളും‍ അതിനോടനുബന്ധിച്ച് സമരക്കാരായ വിദ്യാർത്ഥികൾക്ക് നേരെ കമ്മ്യൂണിസ്റ്റ് ഭരണകൂടം നടത്തിയ *ടിയാനെന്മെൻ സ്ക്വയർ കൂട്ടക്കൊല* എന്ന പേരിൽ പിൽക്കാലത്തറിയപ്പെട്ട കൂട്ടക്കൊലയുമുൾപ്പെട്ടതാണ്‌ *1989 ലെ* **ടിയാനെന്മെൻ സ്ക്വയർ പ്രക്ഷോഭം**. 1989 ജൂൺ 4 നാണ് ചൈനയുടെ തലസ്ഥാനമായ ബീജീങ്ങിലെ ടിയാനെന്മെൻ സ്ക്വയറിൽ സംഘടിച്ച നിരവധി വിദ്യാർത്ഥികളെ‌ കമ്മ്യൂണിസ്റ്റ് ഭരണകൂടം കൂട്ടക്കൊല ചെയ്തത്. ഈ സംഭവം *ജൂൺ 4 സംഭവം* (The June Fourth Incident ) എന്ന പേരിൽ ചൈനയിൽ അറിയപ്പെടുന്നു. മരണസംഖ്യ 241 ആണെന്ന് ചൈനീസ് ഭരണകൂടം അവകാശപ്പെടുന്നു. എന്നാൽ 5000 പേരോളം മരിച്ചിട്ടുണ്ടാവുമെന്നാണ്‌  ചൈന സപ്പോർട്ട് നെറ്റ്‌വർക്ക് പറയുന്നത്.

ചൈനയിൽ ജനാധിപത്യം സ്ഥാപിക്കണമെന്നാവശ്യപെട്ട് 1989 ൽ നടന്ന വിദ്യാർത്ഥി പ്രക്ഷോഭങ്ങളെകുറിച്ചുള്ള വാർത്തകൾക്കും ചിത്രങ്ങൾക്കും രാജ്യത്ത് കടുത്ത നിയന്ത്രണം ഏർപ്പെടുത്തിയിരുന്നു. 2008 ജൂലൈ 23 ന് ചൈനയുടെ തലസ്ഥാനമായ ബീജീങ്ങിൽ നിന്നിറങ്ങുന്ന *ബീജീങ്ങ് ന്യൂസ്* എന്ന പ്രമുഖ ദിനപത്രത്തിൽ വന്ന ഒരു ചിത്രത്തിൻറെ പേരിൽ പത്രത്തിനെതിരെ സർക്കാർ കടുത്ത നടപടി എടുത്തു.1989 ലെ വിദ്യാർത്ഥി സമരത്തിൽ വെടിയേറ്റ ഒരാളെ മൂന്ന് ചക്രവാഹനത്തിനു പിന്നിലിരുത്തി കൊണ്ടുപോകുന്ന പടമാണ് പത്രം പ്രസിദ്ധീകരിച്ചത്.
## അവലംബം

വർഗ്ഗം:ചൈനയുടെ ചരിത്രം
മാത്തൂർ ഗ്രാമപഞ്ചായത്ത്

പാലക്കാട് ജില്ലയിലെ ആലത്തൂർ താലൂക്കിലെ കുഴൽമന്ദം ബ്ലോക്കിൽ ഉൾപ്പെടുന്ന ഒരു ഗ്രാമപഞ്ചായത്താണ് **മാത്തൂർ ഗ്രാമപഞ്ചായത്ത്**. പാലക്കാട് പട്ടണത്തിൽ നിന്ന് 18 കിലോമീറ്റർ ദൂരെയായി കുഴൽമന്ദത്തിനും, കോട്ടായിക്കും മദ്ധ്യേയാണ് മാത്തൂർ പഞ്ചായത്ത് സ്ഥിതിചെയ്യുന്നത്. കുഴൽമന്ദം വിദ്യാഭ്യാസ ജില്ലയിലും, പാലക്കാട് നിയോജകമണ്ഡലത്തിലും പാലക്കാട് ലോകസഭ മണ്ഡലത്തിലും ഉൾപ്പെട്ടതാണ് മാത്തൂർ ഗ്രാമപഞ്ചായത്ത'. 

മാത്തൂരിൽ നിന്ന് നിരവധി ബസുകൾ പാലക്കാട്ടേക്കും, പ്രസിദ്ധ ക്ഷേത്രനഗരമായ തിരുവില്വാമലയിലേക്കും സർവീസ് നടത്തുന്നു. കൂടാതെ ഗുരുവായൂർക്ക് ഒരു കേരള ട്രാൻസ്പോർട്ട് ബസും, പൊള്ളാച്ചി, പഴനി എന്നിവിടങ്ങളിലേക്ക് , രണ്ട് തമിഴ്നാട് ട്രാൻസ്പോർട്ട് ബസുകളും, സർവീസ് നടത്തുന്നു. 
## തൊഴിൽ
right|thumb|250px|ഒരു പാലക്കാടൻ നെൽപ്പാടം
ജനങ്ങളുടെ പ്രധാന വരുമാനം കൃഷിയിൽ നിന്നാണു്. കർഷകാരാണ് ഇവിടെ കൂടുതൽ ഉള്ളത്. നെല്ലാണു് പ്രധാനവിള, മകരം, ചിങ്ങം മാസങ്ങളിലാണ് വിളകൾ കൊയ്യുന്നത്. പാലക്കാടുജില്ലയിലെ മലമ്പുഴ അണക്കെട്ടിൽ നിന്നാണ് കർഷകർക്ക്, വിളകൾക്കുള്ള വെള്ളം ലഭിക്കുന്നത്.

## ആശുത്രികൾ
* ഗവർമ്മെണ്ട് ആയുർവ്വേദ ഡിസ്പെൻസറി, മാത്തൂർ.
* ഹോമിയൊ ഡിസ്പെൻസറി, പല്ലഞ്ചാത്തനൂർ, മാത്തൂർ .
* ഗവർമ്മെണ്ട് പ്രൈമറി ഹെൽത്ത് സെന്റർ,മാത്തൂർ.
## പ്രധാന സ്ഥലങ്ങൾ
* ചുങ്കമന്ദം
* മാത്തൂർ അഗ്രഹാരം
* തണ്ണിരങ്കാട്
* പല്ലഞ്ചാത്തനൂർ
* അമ്പാട്
* തച്ചൻക്കാട് വീശ്വലം
* ആനിക്കോട്

## ആരാധാനാലയങ്ങൾ
* പുലിയന്നൂർ ശിവ ക്ഷേത്രം, 
* മാത്തൂർ പടിഞ്ഞാറെത്തറ കാളികാവ് 
* കുതിരമടവിഷ്ണു ക്ഷേത്രം, തച്ചൻക്കാട് 
* മാത്തൂർ അർധനാരീശ്വരൻ ക്ഷേത്രം
* മാത്തൂർ കിഴക്കേത്തറകാളികാവ്.
* മാത്തൂർ മന്ദമ്പുള്ളി ഭഗവതിക്ഷേത്രം.
* മാത്തൂർ പടിഞ്ഞാറെത്തറ പാർവ്വതീക്ഷേത്രം.
* മാത്തൂർ ശ്രീ തട്ടാരപ്പൊറ്റ ഭഗവതിക്ഷേത്രം.
* തെരുവത്ത് പള്ളി
* വടക്കുംനാദ ക്ഷേതം  പല്ലൻചാത്തനൂർ  
* മന്നത്ത് ഭഗവതി ക്ഷേത്രം  പല്ലൻചാത്തനൂർ  
* പുളിമുറ്റം ഭഗവതി ക്ഷേത്രം പല്ലൻചാത്തനൂർ 
* ആനിക്കോട് അഞ്ചുമൂർത്തി ക്ഷേത്രം
* തച്ചൻക്കാട് വീശ്വലം കാളിക്കാവ്
*ചെങ്കട്ടൂര് അയ്യപ്പൻകാവ് തച്ചൻക്കാട്

## പ്രധാന വിദ്യാലയങ്ങൾ
* സി.എഫ്.ഡി.വി.എച്.എസ്.സ്കൂ
* ചുങ്കമന്ദം എ.യു.പി സ്കൂൾ.
* എൽ.പി.സ്കൂൾ,
* ബംഗ്ലാവ് സ്കൂൾ
* ചുങ്കമന്ദം ജി.എൽ.പി സ്കൂൾ
* ജി.ൽ.പി സ്കൂൾ വീശ്വലം, തച്ചൻക്കാട്

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ലാറി സാങർ

ഒരു അമേരിക്കൻ തത്വചിന്തകനും കലാലയ അദ്ധ്യാപകനും സിറ്റിസെൻഡിയം എന്ന സൗജന്യ ഓൺലൈൻ വിജ്ഞാനകോശത്തിന്റെ സ്ഥാപകനുമാണ് **ലോറൻസ് മാർക്ക് "ലാറി" സാങർ**. 

പല ഓൺലൈൻ വിജ്ഞാനകോശ സം‌രഭങ്ങളിലും ഇദ്ദേഹം പ്രവർത്തിച്ചിട്ടുണ്ട്. നുപീഡിയയുടെ മുൻ എഡിറ്റർ ഇൻ ചീഫായ ഇദ്ദേഹം അതിന്റെ പിൻഗാമിയായ വിക്കിപീഡിയയുടെ ചീഫ് ഓർഗനൈസറും (2001 - 2002) സഹ സ്ഥാപകനും ആണ്. വിക്കിപീഡിയയുടെ ആദ്യ വർഷങ്ങളിൽ അതിന്റെ പല നയങ്ങളും രൂപവത്കരിച്ചത് ഇദ്ദേഹമാണ്. ഇപ്പോൾ സിറ്റിസെൻഡിയത്തിന്റെ എഡിറ്റർ ഇൻ ചീഫ് ആയി പ്രവർത്തിക്കുന്നു.

## References

## Bibliography
*
*
*

## External links

* Larry Sanger&nbsp;– Sanger's personal website.
* Encyclosphere
* 
* 
**  – An essay discussing the origins of Wikipedia.

വർഗ്ഗം:1968-ൽ ജനിച്ചവർ
വർഗ്ഗം:ജീവചരിത്രം
വർഗ്ഗം:വിക്കിപീഡിയയുമായി ബന്ധപ്പെട്ട വ്യക്തികൾ
വർഗ്ഗം:വിക്കിപീഡിയയുടെ ചരിത്രം
സഫാരി (വെബ് ബ്രൗസർ)

ആപ്പിൾ വികസിപ്പിച്ച വെബ് ബ്രൗസർ ആണ്‌ **സഫാരി**. മാക് ഒഎസ് എക്സ് v10.3 ഉം അതിന്റെ തുടർച്ചകളിലും അടിസ്ഥാന ബ്രൗസർ ആയ സഫാരിയുടെ പബ്ലിക് ബീറ്റ ജനുവരി 7,2003 നു ഇറങ്ങി. ആപ്പിൾ ഐഫോണിലെയും ഐപോഡിലെയും ബ്രൗസർ ഇതു തന്നെ. മൈക്രോസോഫ്റ്റ് വിൻഡോസിനുള്ള പതിപ്പ് ജൂൺ 11,2007ൽ ഇറങ്ങി. വിൻഡോസ് എക്സ് പി,വിസ്ത എന്നിവയിലും ഇതുപയോഗിക്കാം.
ഉപയോഗത്തിനു ലഭ്യമായതിനു ശേഷം സഫാരിയുടെ ഉപയോക്താക്കളുടെ എണ്ണത്തിൽ കുത്തനെയുള്ള വർദ്ധനവാണുണ്ടായിട്ടുള്ളത്.നെറ്റ് ആപ്ലിക്കേഷൻസിന്റെ കണക്കനുസരിച്ച് ബ്രൗസർ വിപണിയിലെ 6.25% പങ്ക് സഫാരി കൈയടക്കിയിരിക്കുന്നു.

## സവിശേഷതകൾ
ആധുനിക ബ്രൗസറുകൾക്കുള്ള മിക്ക സവിശേഷതകളും സഫാരിക്കുണ്ട്. ചില സൗകര്യങ്ങൾ വ്യത്യസ്തമായി അവതരിപ്പിച്ചതിനൊപ്പം നൂതനമായവ ഉൾക്കൊള്ളിക്കുകയും ചെയ്തിട്ടുണ്ട്.

* ടാബുകൾ വലിച്ചു നീക്കി പുനക്രമീകരിക്കാവുന്ന സംവിധാനം.
* പോപ്-അപ് പരസ്യങ്ങൾ തടയാനുള്ള സംവിധാനം.
* ടെക്സ്റ്റ് ബോക്സുകൾ സൗകര്യാർഥം വലുതാക്കാനും ചെറുതാക്കാനും കഴിയും.
* ടൈപ്പ് ചെയ്യുന്നതിനൊപ്പം തിരച്ചിൽ നടത്താൻ കഴിയും.
## വിവിധ ബ്രൗസറുകളുടെ മാർക്കറ്റ് ഷെയർ

## അവലംബം


വർഗ്ഗം:വെബ് ബ്രൗസറുകൾ
വർഗ്ഗം:ഇന്റർനെറ്റ്
വർഗ്ഗം:ആപ്പിൾ സോഫ്റ്റ്‌വെയർ
പാൻഗ്രാം

അക്ഷരമാലയിലെ എല്ലാ അക്ഷരങ്ങളും ഒരിക്കലെങ്കിലും ഉപയോഗിച്ച് നിർമ്മിച്ചിരിക്കുന്ന അർത്ഥവത്തായ വാചകങ്ങളെയാണ് **പാൻഗ്രാം** എന്ന് പറയുന്നത്. ഗ്രീക്ക് ഭാഷയിലെ *എല്ലാ അക്ഷരങ്ങളും* എന്നർത്ഥം വരുന്ന *പാൻഗ്രാമ* എന്ന പദത്തിൽ നിന്നാണ് ഈ ഇംഗ്ലീഷ് വാക്കുണ്ടായത്. ഇംഗ്ലീഷ് ഭാഷയിൽ ഇങ്ങനെയുള്ള ഒരു വാചകത്തിനുള്ള ഏറ്റവും നല്ല ഉദാഹരണം * The quick brown fox jumps over the lazy dog* ആണ്. 

വിഭാഗം:ഭാഷ
ജാമിയ മില്ലിയ ഇസ്ലാമിയ

ഇന്ത്യയിലെ ന്യൂഡൽഹിയിൽ  സ്ഥിതി ചെയ്യുന്ന ഒരു കേന്ദ്ര സർവ്വകലാശാലയാണ്‌ **ജാമിയ മില്ലിയ ഇസ്ലാമിയ**(ഉർദു: جامعہ ملیہ اسلامیہ,ഹിന്ദി: जामिया मिलिया इस्लामिया, translation: National Islamic University).  ഉർദുവിലും അറബികിലും ജാമിയ എന്നതിന്റെ അർത്ഥം സർവകലാശാല എന്നും മില്ലിയ എന്നതിന്‌ ദേശീയ എന്നുമാണ്‌. ഹകീം അജ്മൽ ഖാനായിരുന്നു ജമിയ മില്ലിയയുടെ ആദ്യ ചാൻസലർ.

ദക്ഷിണ ഡൽഹിയിലാണ്‌ ജാമിയയുടെ കാമ്പസ് നിലകൊള്ളുന്നത്. ഈ സർവകലാശാലക്ക് കീഴിൽ എവിടേയും കലാലയങ്ങളില്ല. സ്കൂൾ, ബിരുദ, ബിരുദാനന്തര തലങ്ങളിൽ നിരവധി പാഠ്യപദ്ധതികൾ ഈ സർവകലാശാല നൽ‍കുന്നുണ്ട്.

## ചരിത്രം

1920 ലാണ്‌ ജാമിഅ മില്ലിയ്യ സ്ഥാപിതമായത്. മൗലാനാ മുഹമ്മദ് അലി, മൗലാനാ ഷൗകത്ത് അലി എന്നിവരടങ്ങുന്ന മുസ്‌ലിം നേതാക്കളാണ് ഈ സർവകലാശാല സ്ഥാപിച്ചത്. 1988 ലെ ഇന്ത്യൻ പാർലമെന്റ് പാസ്സാക്കിയ നിയമപ്രകാരം ഇതൊരു കേന്ദ്ര സർവ്വകലാശാലയായി മാറുകയായിരുന്നു. അലീഗഢിലാണ് ആദ്യം തുടങ്ങിയതെങ്കിലും പിന്നീട് ന്യൂഡൽഹിയിലെ ജാമിഅ നഗറിലേക്ക് (ഒഖ്ള)മാറ്റുകയായിരുന്നു.

## വൈജ്ഞാനിക വിഭാഗങ്ങൾ
* നിയമ വിഭാഗം 
* എഞ്ചിനിയറിംഗ് ആൻഡ് ടെക്നോളജി വിഭാഗം
* ആർക്കിടെക്ചർ ആൻഡ് എക്കിസ്റ്റിക്സ് വിഭാഗം
* ഹ്യുമാനിറ്റീസ് - ഭാഷാശാസ്ത്ര വിഭാഗം
* ലളിതകലാ വിഭാഗം
* സാമൂഹ്യ ശാസ്ത്ര, വാണിജ്യ, ബിസിനസ് മാനേജ്മെന്റ് വിഭാഗം
* പ്രകൃതിശാസ്‌ത്ര വിഭാഗം
* വിദ്യാഭ്യാസ (അധ്യാപക പരിശീലന) വിഭാഗം
* ദന്തചികിത്സാ വിഭാഗം
* മാനേജ്മെന്റ് പഠനം

## അവലംബം

വർഗ്ഗം:ജാമിയ മില്ലിയ ഇസ്ലാമിയ
ബ്രഹൂയി ഭാഷ

പടിഞ്ഞാറൻ പാകിസ്താനിലെ ബലൂചിസ്ഥാനിലെ ബ്രഹൂയികൾ അഥവാ ബ്രോഹികൾ സംസാരിക്കുന്ന ഒരു ഭാഷയാണ്‌ **ബ്രാഹുയി** (Brahui, ഉർദു: براہوئی) അഥവാ **ബ്രാഹ്വി** Brahvi ഉർദു:براہوئی). ഇത് ഒരു ദ്രാവിഡ ഭാഷയാണു്. ദ്രാവിഡഭാഷാകുടുംബത്തിൽ  ഇന്ത്യയ്ക്ക് പുറത്ത് സംസാരിക്കപ്പെടുന്ന ഏക ഭാഷയും ഇതാണു്‌. കൂടുതലായും മുസ്ലീമുകൾ സംസാരിക്കുന്ന ഭാഷയാണിത്. ഇറാനിയൻ ഭാഷകൾ, പശ്തോ, സിന്ധി, ബലൂചി എന്നീ ഭാഷകളുടെ സ്വാധീനം ഈ ഭാഷയ്ക്കുണ്ട്. പുരാതനകാലത്ത് ദ്രാവിഡന്മാർ ഉത്തരേന്ത്യയിലാണ്  വസിച്ചിരുന്നതെന്നതിനും സിന്ധൂ നദീതട സംസ്കാരം ഒരു ദ്രാവിഡ സംസ്കാരമായിരുന്നു എന്നതിനും തെളിവായി ചരിത്രകാരന്മാർ ഈ ഭാഷയെയാണ് ചൂണ്ടിക്കാട്ടുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ദ്രാവിഡഭാഷകൾ
വർഗ്ഗം:ഭാഷകൾ
മാപ്പിളമലയാളം

മാപ്പിള എന്ന പദം മദ്ധ്യതിരുവിതാംകൂറിൽ ക്രിസ്ത്യാനികളെ കുറിക്കുന്നു, എന്നാൽ ഉത്തര കേരളത്തിൽ മുസ്ലീം സമുദായത്തെ പ്രതിനിധാനം ചെയ്യുന്നു. ഉത്തരകേരളത്തിലെ മാപ്പിളമാർ ഉപയോഗിക്കുന്ന മലയാള ഭാഷയാണ്‌ **മാപ്പിള മലയാളം** എന്ന് അറിയപ്പെടുന്നത്. ഉത്തരകേരളത്തിൽ സംസാര ഭാഷയിൽ ഭാഷാപദങ്ങളെ സങ്കോചിപ്പിക്കുന്ന രീതിയാണ്‌ നിലവിലുള്ളത്.

## ഉദാഹരണങ്ങൾ
സംഭാഷണഭാഷയിൽ സാധാരണ കണപ്പെടുന്ന ചില പ്രത്യേകതകൾ മാപ്പിള മലയാളത്തിനുണ്ട്. മിക്കവാറും **ല്ല** എന്ന അക്ഷരം ഉപയോഗിക്കുന്ന രീതി വളരെ പ്രത്യേകതകൾ നിറഞ്ഞതാണ്‌. **അല്ലാഹ്** എന്ന പദത്തിലെ *ല്ല* മറ്റൊരു പദത്തിലും ഉച്ചരിക്കാൻ ഇടവരാത്ത സ്ഥാനഭേദത്തോടെയാണ്‌ മുസ്ലീങ്ങൾ ഉച്ചരിക്കുന്നത്. അല്ലാഹ് എന്ന പദത്തിലെ **ല കാരം** ദന്തത്തിനും മൂർദ്ധാവിനും മദ്ധ്യേയുള്ള ഒരു സ്ഥാനത്തുനുന്നും ഉദ്ഭവിക്കുന്നു. അതേ സമയം മറ്റ് പദങ്ങളിലെ *ല്ല* എന്ന അക്ഷരം ഉത്തര കേരളത്തിൽ ആൾക്കാർ പൊതുവേ മയപ്പെടുത്തി ദിത്വമില്ലാതെയും ഉച്ചരിക്കുന്നു.
ഉദാ:-
: ആകൂല്ല - ആകൂല
: തുറക്കൂല്ലല്ലോ - തൊറക്കൂലാലോ

കൂടാതെ ഒട്ടേറെ പദങ്ങളിൽ **വ കാരത്തിന്‌** പകരമായി **ബ കാരം** കടന്നുവരുന്നു.

ഉദാ:-
: ശരിയാവൂല്ല - ശരിയാബൂല്ല
: വിളിക്കുക - ബിളിക്കുക
: ഇവിടെ - ഇബിടെ
: വേഗം വരാം - ബേഗം ബരാം
: വിവരം - ബിബരം

**ഴ കാരം** ചിലപ്പോൾ **യ കാരമാക്കിയും** ഉപയോഗിക്കാറുണ്ട്.

ഉദാ:- 
: മഴ - മയ
: വഴി - വയി, ബയി 
: കോഴി - കോയി

ഇങ്ങനെയുള്ള വ്യത്യാസം ചില പദങ്ങളിൽ **സ കാരത്തേയും ** ബാധിക്കാറുണ്ട്

ഉദാ:- 
: മുസല്യാർ - മൊയ്‌ല്യാർ

## അവലംബം


വർഗ്ഗം:മലയാളം
ഇറ്റാലിയൻ ഭാഷ

left|thumb|300px|ലോകത്തിൽ ഇറ്റാലിയൻ ഭാഷ സംസാരിക്കപ്പെടുന്ന പ്രദേശങ്ങൾ: പച്ച: ഇറ്റാലിയൻ ഭാഷ സംസാരിക്കുന്നവരുടെ കാര്യമായ സാന്നിധ്യമുള്ള പ്രദേശങ്ങൾ; ഇളം നീല - നേരത്തെ ഇറ്റലിയുടെ കോളനികളായിരുന്ന പ്രദേശങ്ങൾ
ഇന്തോ-യൂറോപ്പ്യൻഗോത്രത്തിൽപ്പെട്ട ഒരു റോമാനിക് ഭാഷയാണ്‌ **ഇറ്റാലിയൻ **. ഇത് മാതൃഭാഷയായ ജനങ്ങളുടെ എണ്ണം 7 കോടിയോളമാണ്‌, മുഖ്യമായും ഇറ്റലിയിൽ. സ്വിറ്റ്സർലാന്റിലെ നാല്‌ ഔദ്യോഗികഭാഷകളിൽ ഒന്നാണിത്. സാൻ മറീനോവിലെ ഔദ്യോഗികഭാഷയായ ഇറ്റാലിയൻ, വത്തിക്കാനിലെ ഒരു പ്രധാന സംസാരഭാഷയുമാണ്‌. രണ്ടാമത്തെയോ മൂന്നാമത്തെയോ ഭാഷയായി ഇറ്റാലിയൻ സംസാരിക്കുന്നവരുടെ എണ്ണം ഏകദേശം 12 കോടിയോളം വരുമെന്നാണ്‌ കണക്കാക്കപ്പെടുന്നത്. ഇറ്റലിയുടെ ഏകീകരണത്തിനു ശേഷം ഉപയോഗിക്കപ്പെടുന്ന സ്റ്റാൻഡേർഡ് ഇറ്റാലിയൻ ടസ്കാനിയിൽ പ്രചാരത്തിലിരുന്ന പ്രാദേശികഭേദമാണ്‌, ഇത് തെക്കേ ഇറ്റലിയിലെ ഇറ്റാലോ ഡാൽമേഷൻ ഭാഷകളുടെയും വടക്കേ ഇറ്റലിയിലെ വടക്കൻ ഇറ്റാലിയന്റെയും ഇടയിലുള്ള ഭാഷാന്തരമാണ്‌. 

മറ്റുള്ള റോമാനിക് ഭാഷകളെ അപേക്ഷിച്ച്നോക്കുമ്പോൾ, ഇറ്റാലിയൻ ഭാഷ, ലാറ്റിൻ ഭാഷയെപ്പോലെ, ഹ്രസ്വവും ദീർഘവുമായ സ്വരങ്ങൾ തമ്മിലുള്ള പ്രകടമായ വ്യത്യാസം നിലനിൽക്കുന്നു. 

Corsivo- come scriverlo a mano in italiano, schede didattiche con alcuni esempi di Paolo Villa (prima edizione commons wikimedia org)-Letters-characters in italics-cursive- how to write it by hand in Italian.pdf|ഇറ്റാലിയൻ സ്കൂളിൽ കൈയക്ഷരം പഠിപ്പിക്കുന്നു
Idioma%20italiano.png

## സാഹിത്യം

* 
* 
* 

## അവലംബം


## പുറത്തേക്കുള്ള കണ്ണികൾ

വർഗ്ഗം:റോമാനിക് ഭാഷകൾ
വർഗ്ഗം:ഭാഷകൾ
വർഗ്ഗം:ഇറ്റാലിയൻ
വർഗ്ഗം:ഇന്തോ-യൂറോപ്യൻ ഭാഷകൾ
അറബിക്കഥ

ലാൽ ജോസ് സം‌വിധാനം നിർവ്വഹിച്ച 2007-ൽ‍ പുറത്തിറങ്ങിയ മലയാളചലച്ചിത്രമാണ്  **അറബിക്കഥ**. 
ഇന്ത്യയിലും  വിദേശത്ത് പ്രത്യേകിച്ച് ദുബായിലും   ഇത് ഒരു വിജയ ചിത്രമായിരുന്നു. കമ്മ്യൂണിസ്റ്റ് പ്രസ്ഥാനത്തെ ആസ്പദമാക്കിയുള്ള ഒരു ചിത്രമാണ് ഇത്.

## കഥ

ഒരു ഇടതുപക്ഷ ചിന്താഗതിക്കാരനായ ക്യൂബ മുകുന്ദൻ എന്ന കഥാപാത്രത്തേ കേന്ദ്രീകരിച്ചാണ് ഈ കഥ. കമ്മ്യൂണിസ്റ്റ് പാർട്ടിക്ക് വേണ്ടി ജീവിക്കുന്ന ക്യൂബ മുകുന്ദന്റെ കഥയാണ്. ശ്രീനിവാസനാണ് മുകുന്ദന്റെ വേഷത്തിൽ അഭിനയിക്കുന്നത്. സാഹചര്യങ്ങൾ മുകുന്ദനെ ദുബായിലേക്ക് പോകാൻ പ്രേരിപ്പിക്കുന്നു. പക്ഷേ, അവിടുത്തെ സാഹചര്യങ്ങളോട് മുകുന്ദന് പൊരുത്തപ്പെടാൻ പറ്റുന്നില്ല. കൂടാതെ ഇവിടെ പണിയെടുക്കുന്ന മലയാളികളുടെ ബുദ്ധിമുട്ടുകളും മുകുന്ദന് സഹിക്കാൻ പറ്റുന്നില്ല. ഒരു കമ്മ്യൂണിസ്റ്റ് രാജ്യമായ ചൈനയോട് കടുത്ത ബഹുമാനവും ആരാധനയുമുള്ള മുകുന്ദൻ ഇതിനിടെ ഒരു ചൈനീസ് പെൺകുട്ടിയെ കണ്ടുമുട്ടുന്നു. തനിക്ക് ഈ പെൺകുട്ടിയോട് ഇഷ്ടമാവുകയും പിന്നീട് ചൈനയിലെ കമ്മ്യൂണിസത്തിന്റെ മറ്റൊരു മുഖം ഈ പെൺകുട്ടിയിലൂടെ മുകുന്ദൻ തിരിച്ചറിയുന്നു.

മുകുന്ദൻ എന്ന കഥാപാത്രത്തിലൂടെ മലയാളി സമൂഹത്തിന്റെ മാറ്റാൻ പറ്റാത്ത കാഴ്ചപ്പാടിന്റെ സംവിധായകൻ എടുത്തു കാണിക്കുന്നു. അതുപോലെ പ്രവാസി മലയാളികളുടെ ബുദ്ധിമുട്ടികളുടെ യഥാർഥതയിലേക്കും ഈ ചിത്രം വെളിച്ചം വിതറുന്നു.

## അഭിനേതാക്കൾ

* ശ്രീനിവാസൻ - ക്യൂബ മുകുന്ദൻ
* ഇന്ദ്രജിത്ത് -  അൻവർ 
* ചാംഗ് ഷുമിൻ - ഷുമിൻ 
* ജയസൂര്യ -സിദ്ദാർഥൻ
* ജഗതി ശ്രീകുമാർ -കുഞ്ഞുണ്ണി  
* സലീം കുമാർ- കരിം 
* സംവൃത സുനിൽ 
* നെടുമുടി വേണു  
* ശിവജി ഗുരുവായൂർ -  കരുണൻ

## അണിയറ പ്രവർത്തകർ

## അവലംബം

## പുറത്തേക്കുള്ള കണ്ണികൾ

* 
* http://www.arabikatha.com 

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബിജിബാൽ സംഗീതം പകർന്ന ചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
പിയാനോ

ലഘുചിത്രം
thumb|പിയാനോ
കീബോഡ് ഉപയോഗിച്ചു വായിക്കുന്ന ഒരു സംഗീതോപകരണമാണ്‌ **പിയാനോ**. പാശ്ചാത്യസംഗീതത്തിൽ വ്യാപകമായി ഉപയോഗിക്കപ്പെടുന്ന ഒരു സംഗീതോപകരണമായ പിയാനൊ ഒറ്റക്കോ പക്കമേളമായോ ഉപയോഗിക്കുന്നു. സംഗീതസം‌വിധാനത്തിനും പരിശീലനത്തിനും പറ്റിയ ഒരു ഉപാധിയുമാണിത്.

കീബോഡിൽ അമർത്തുന്നതിനനുസരിച്ച്, കമ്പിളി പൊതിഞ്ഞ ചുറ്റികകൾകൊണ്ട് സ്റ്റീൽ തന്ത്രികളിൽ തട്ടുമ്പോളാണ്‌ പിയാനോയിൽ ശബ്ദമുണ്ടാവുന്നത്, തന്ത്രികളെ മുട്ടിയയുടനെ ചുറ്റിക പിൻ‌വലിക്കപ്പെടുകയും തന്ത്രികൾ അവയുടെ റെസൊണൻസ് ആവൃത്തിയിൽ പ്രകമ്പനം തുടരുകയും ചെയ്യുന്നു. ഈ കമ്പനങ്ങൾ ഒരു ബ്രിഡ്‌ജിലൂടെ ഒരു സൗണ്ട്‌ബോർഡിലേക്ക് പ്രവഹിക്കപ്പെടുന്നു. അമർത്തിയ കട്ടയിൽ നിന്നും കൈ പിൻവലിക്കുമ്പോൾ കമ്പനം നിർത്തുന്നതിനുള്ള സംവിധാനവും പിയാനോയിലുണ്ട്.ഈ സംഗീതോപകരണത്തിന്റെ ഇറ്റാലിയൻ വാക്കായ പിയാനോഫോട്ടേയുടെ ചുരുക്കപ്പേരാണ് പിയാനോ. ഇതിലെ പിയാനോ നിശ്ശബ്ദമെന്നും ഫോട്ടേ എന്നത് ഉച്ചത്തിൽ എന്നുമാണ് അർഥമാക്കുന്നത്.

## അവലംബം


## പുറത്തേക്കുള്ള കണ്ണികൾ
;വിവരങ്ങൾ
* ഗ്രാൻഡ് പിയാനോ - വിവരങ്ങളും ചിത്രങ്ങളും 
* പിയാനോ ടെക്നീഷ്യൻസ് ഗ്വിൽഡിൽ നിന്നുള്ള വിവരങ്ങൾ
* പൊതുവായ പിയാനോ കോഡുകളുടെ ചിത്രീകരണം
;ചരിത്രം
* പിയാനോയുടെ ചരിത്രം , അസോസിയേഷൻ ഓഫ് ബ്ലൈൻഡ് പിയാനോ ട്യൂണേഴ്സ്, യു.കെ.
* ദ ഫ്രെഡെറിക് പുരാതന പിയാനോശേഖരം

;പിയാനോ നിർമ്മാതാക്കൾ
* മേസൺ & ഹാംലിൻ 
* സ്റ്റെയിൻവേ പിയാനോസ്
* ബാൾഡ്വിൻ പിയാനോസ് 
* ബെഷ്സ്റ്റെയിൻ പിയാനോസ്
* സ്റ്റ്യുവർട്ട് & സൺസ് പിയാനോ

;പിയാനോ സങ്കേതങ്ങൾ
* പിയാനോ അടിസ്ഥാനസങ്കേതങ്ങൾ 
## കൂടുതൽ വായനക്ക്
* 
*  
* 
* 
* 
*  
* 

വർഗ്ഗം:കീബോഡുള്ള സംഗീതോപകരണങ്ങൾ
വർഗ്ഗം:Composite chordophones
ഖനിജ ഇന്ധനം

ഭൂവൽക്കത്തിന്റെ ( Earth Crust) ഉപരി പടലത്തിൽ നിന്ന് കുഴിച്ചെടുക്കുന്ന ഹൈഡ്രോക്കാർബൺ സംയുക്തങ്ങളായ ഇന്ധനങ്ങളെയാണ്‌ **ഖനിജ ഇന്ധനങ്ങൾ** എന്ന് പറയുന്നത്. 

കൽക്കരി, പെട്രോളിയം, പ്രകൃതിവാതകങ്ങൾ (Natural Gas) തുടങ്ങിയവ ഉദാഹരണം.എന്നാൽ, വിറക് ഒരു ഖനിജേന്ധനമല്ല. 

കത്തിക്കുമ്പോഴോ, മറ്റ് രീതിയിൽ രൂപഭേദം വരുത്തുമ്പോഴോ ഊർജം നൽകുന്ന വസ്തുക്കളെയാണ്, ഇന്ധനം എന്നു പറയുന്നത്. നിരവധി കോടി വർഷങ്ങൾക്കുമുമ്പ് ജീവിച്ചിരുന്ന സസ്യങ്ങളുടേയും ജീവികളുടേയും മൃതാവശിഷ്ടങ്ങൾ, ഭൂമിക്കടിയിലെ അതിസമ്മർദ്ദവും അത്യുഷ്ണവും കൊണ്ട്, പരിണമിച്ചുണ്ടായതാണ് ഖനിജ ഇന്ധനങ്ങൾ എന്ന് ജൈവോത്പത്തി സിദ്ധാന്തം (Biogenic Theory) പറയുന്നു. എന്നാൽ, അപ്രകാരമല്ല ഖനിജ ഇന്ധനങ്ങൾ ഉണ്ടായത് എന്നു സമർത്ഥിക്കുന്ന അജൈവോത്പത്തി (Abiogenic Theory) സിദ്ധാന്തവുമുണ്ട്. പാശ്ചാത്യ ഭൗമശാസ്ത്രജ്ഞർ, ജൈവോത്പത്തി സിദ്ധാന്തം ശാസ്ത്രീയമായി തെളിയിക്കപ്പെട്ടതാണെന്ന് കരുതുന്നു.
              

വർഗ്ഗം:ഇന്ധനങ്ങൾ
കുയി ഭാഷ (ഇന്ത്യ)

ഒറീസ്സയിലെ വനവാസികൾ സംസാരിക്കുന്ന ഭാഷയാണ്‌ **കുയി** ഭാഷ. തെലുഗുഭാഷയുമായി വളരെയധികം സാമ്യമുള്ള ഭാഷയാണിത്. ഇതിന്‌ കിഴക്കൻ എന്നും പടിഞ്ഞാറൻ എന്നും രണ്ട് വകഭേദങ്ങൾ ഉണ്ട്

## അവലംബം

വിഭാഗം:ദ്രാവിഡഭാഷകൾ

വർഗ്ഗം:ഭാഷകൾ
കോസ്മിക്‌ വർഷം

സൂര്യൻ അതുൾക്കൊള്ളുന്ന താരാപഥം(Solar System) ക്ഷീരപഥത്തെ (Galactic Centre) ഒരു പ്രാവശ്യം പ്രദക്ഷിണം ചെയ്യാനെടുക്കുന്ന കാലഘട്ടത്തെയാണ് **കോസ്മിക് വർഷം** എന്ന് പറയുന്നത്.  ഇത് ഏകദേശം 225 മുതൽ 250 വരെ ദശലക്ഷം വർഷങ്ങൾക്ക് തുല്യമാണ്. നമ്മുടെ  സൂര്യനും ഭൂമിയും ചന്ദ്രനും ഉൾകൊള്ളുന്ന ഈ താരാപഥം മണിക്കൂറിൽ ശരാശരി 828,000 കി. മീ. വേഗതയിൽ ക്ഷീരപഥത്തെ (ഗാലക്ടിക് സെന്റർ) ചുറ്റിക്കൊണ്ടിരിക്കുകയാണ്. അതായത് ഭൂമിയുടെ അന്തരീക്ഷത്തിൽ ഒരു വസ്തു 2 മിനുട്ടും 54 സെക്കണ്ടും കൊണ്ട് പരിക്രമണം ചെയ്യുന്ന വേഗത.
[thumb|300 px|[അമേരിക്ക|അമേരിക്കയിലെ ഡെത്ത് വാലിയിൽ നിന്നുള്ള ക്ഷീരപഥത്തിന്റെ പനോരമിക് ചിത്രം]]

## ഭൂമിയുടെ ചരിത്രം കോസ്മിക് വർഷങ്ങളിൽ
ഇവിടെ 1 കോസ്മിക് വർഷം (galactic year, GY) = 225 ദശലക്ഷം വർഷങ്ങൾ
* **0 GY**: സൂര്യന്റെ ജനനം
* **4 GY**: ഭൂമിയിൽ സമുദ്രങ്ങളുടെ ആവിർഭാവം
* **5 GY**: ഭൂമിയിൽ ജീവൻ പ്രത്യക്ഷപ്പെടുന്നു
* **6 GY**: പ്രോകാര്യോട്ടുകൾ പ്രത്യക്ഷപ്പെടുന്നു.
* **7 GY**: ബാക്ടീരിയ പ്രത്യക്ഷപ്പെടുന്നു
* **10 GY**: സ്ഥിര വൻ‌കരകൾ രൂപപ്പെടുന്നു
* **13 GY**: യൂകാര്യോട്ടുകൾ പ്രത്യക്ഷപ്പെടുന്നു
* **16 GY**: ബഹുകോശ ജീവികൾ രൂപപ്പെടുന്നു
* **17.8 GY**: കമ്പ്രിയൻ സ്ഫോടനം (പലവിധത്തിലുള്ള സങ്കീർണ്ണമായ ജൈവഘടനയോടുകൂടിയ ജീവികളുടെ ആവിർഭാവം)
* **19 GY**: ഭൂമിയിലെ വലിയൊരു വിഭാഗം ജീവജാലങ്ങൾ അപ്രത്യക്ഷമാകുന്നു
* **19.6 GY**: കേ - ടി വംശനാശം (ചെറിയ കാലഘട്ടത്തിനുള്ളിൽ വീണ്ടും നല്ലൊരു ഭാഗം ജന്തുസസ്യജാലങ്ങളുടെ അപ്രത്യക്ഷമാകൽ)
* **19.999 GY**: ആധുനിക മനുഷ്യന്റെ രംഗപ്രവേശം
* **20 GY**: നിലവിവിൽ

## അവലംബം


വർഗ്ഗം:ആകാശഗംഗ
വർഗ്ഗം:സമയത്തിന്റെ ഏകകങ്ങൾ
ബ്രഹ്മർഷി നക്ഷത്രം

ഇടവം നക്ഷത്രരാശിയിലെ ഏറ്റവും തിളക്കമുള്ള നക്ഷത്രമാണ്‌ **ആൽഡെബറാൻ**, അഥവാ **ബ്രഹ്മർഷി നക്ഷത്രം** (Alpha Tauri)‍. ഉത്തരേന്ത്യൻ രീതിയിൽ ഇതാണ് രോഹിണി നക്ഷത്രം; എന്നാൽ കേരളീയശൈലിയിൽ ഇതും സമീപത്തുള്ള മറ്റു ചില നക്ഷത്രങ്ങളും ചേർന്നതാണ് രോഹിണി. രാത്രി ആകാശത്തിലെ ഏറ്റവും തിളക്കമുളള നക്ഷത്രങ്ങളിലൊന്നുമാണ് ഇത്. ഇടവം നക്ഷത്രരാശിയിലെ ഇതിന്റെ സ്ഥാനം കാരണം പണ്ടുമുതലേ ഇത് കാളക്കൂറ്റന്റെ കണ്ണായാണ്‌ അറിയപ്പെടുന്നത്. ഹയാദെസ് നക്ഷത്രവ്യൂഹത്തിലെ തിളക്കമുള്ള നക്ഷത്രമായാണ്‌ ആൽഡെബറാൻ കാണപ്പെടുന്നത്, ഭൂമിയോട് ഏറ്റവും അടുത്ത് കിടക്കുന്ന നക്ഷത്രവ്യൂഹമാണ്‌ ഹയാദെസ്. യഥാർത്ഥത്തിൽ ഹയാദെസ് നക്ഷത്രവ്യൂഹത്തിൽപ്പെട്ട നക്ഷത്രമല്ല ഇത്. ഭൂമിക്കും ഹയാദെസ് നക്ഷത്രവ്യൂഹത്തിനും ഇടയിൽ ആയതിനാൽ അങ്ങനെ കാണപ്പെടുന്നെന്ന് മാത്രം. നാസ വിക്ഷേപിച്ച പര്യവേക്ഷണവാഹനമായ പയനീർ 10 1973 ൽ വ്യാഴത്തിനെയും കടന്ന് സഞ്ചരിച്ചുകൊണ്ടിരിക്കുന്നത് ആൽഡെബറാന്റെ നേർക്കാണ്‌, കുഴപ്പമൊന്നും വരികയിലെങ്കിൽ ഇരുപതു ലക്ഷം വർഷങ്ങൾ കൊണ്ട് പയനീർ 10 ആൽഡെബറാനിലെത്തിച്ചേരും.

1997 ൽ ഗ്രഹസമാനമായ ഒരു വസ്തു ആൽഡെബറാനെ പ്രദക്ഷിണം ചെയ്യുന്നുണ്ടെന്ന് മനസ്സിലാക്കി രണ്ട് വർഷമാണ് ഇതിന്റെ പ്രദക്ഷിണകാലം. ഇതിന്‌ ഏകദേശം വ്യാഴത്തിന്റെ 11 ഇരട്ടി വലിപ്പമുണ്ട്. ശാസ്ത്രലോകം പൂർണ്ണമായി സ്ഥിരീകരിക്കാത്ത കാര്യമാണ്‌ ഇത്.

## ഭൗതിക ഗുണങ്ങൾ
[thumb|left|200px|[സൂര്യൻ|സൂര്യനും ആൽഡെബറാനും തമ്മിലുള്ള വലിപ്പ വ്യത്യാസം]]
K5III തരത്തിൽപ്പെട്ട കേന്ദ്രഭാഗത്തെ ഹൈഡ്രജൻ ഇന്ധനം ഉപയോഗിച്ച് കഴിഞ്ഞ് മുഖ്യശ്രേണിയിൽ നിന്ന് പുറത്ത് കടന്ന ഓറഞ്ച് ഭീമൻ നക്ഷത്രമാണ്‌ ആൽഡെബറാൻ. ഇപ്പോൾ പ്രധാനമായും ഹീലിയം അണുസം‌യോജനം വഴിയുള്ള ഊർജ്ജോല്പാദനമാണ്‌ നടക്കുന്നത്, ഇപ്പോൾ വികസിച്ചതിന്‌ ശേഷം ഇതിന്റെ വ്യാസം 5.3 × 107 ആണ്‌, അതായത് സൂര്യന്റെ വ്യാസത്തിന്റെ 38 മടങ്ങ്. ഹിപ്പക്രോസ് ഗവേഷണ വാഹനം നടത്തിയ നിരീക്ഷണമനുസരിച്ച് ഭൂമിയിൽ നിന്നി 65.1 പ്രകാശവർഷങ്ങൾ അകലെയാണ്‌, സൂര്യന്റെ 150 മടങ്ങ് പ്രകാശ തീവ്രതയും ഇതിനുണ്ട്. രാത്രി ആകാശത്തിൽ തിളക്കത്തിൽ 13 മത്തെ സ്ഥാനമാണ്‌ ഇതിന്‌.

## ചരിത്രം
അറബിയിൽ നിന്നാണ് ആൽഡെബറാൻ എന്ന പേർ വന്നത് (الدبران അൽ-ദബറാൻ) ഇതിന്റെ അർത്ഥം "പിന്തുടരുന്നവൻ", രാത്രി ആകാശത്തിൽ ഇത് കാർത്തിക നക്ഷത്രക്കൂട്ടത്തെ തുടർന്ന് സഞ്ചരിക്കുന്നതിനാലാണ്‌ ഈ പേർ കൈവന്നത്.

വർഗ്ഗം:ഇടവം (നക്ഷത്രരാശി)
വർഗ്ഗം:ചുവപ്പുഭീമൻ നക്ഷത്രങ്ങൾ

വർഗ്ഗം:അറബി വാക്കുകൾ
വർഗ്ഗം:നക്ഷത്രങ്ങൾ
ജൂലൈ 22

ഗ്രിഗോറിയൻ കലണ്ടർ പ്രകാരം **ജൂലൈ 22** വർഷത്തിലെ 203 (അധിവർഷത്തിൽ 203)-ാം ദിനമാണ്. വർഷാവസാനത്തിനായി 162 ദിവസങ്ങൾ കൂടി ഉണ്ട്.

## ചരിത്രസംഭവങ്ങൾ

* 1933 - വൈലി പോസ്റ്റ് ലോകത്തിന് ചുറ്റും ഒറ്റക്ക് പറന്ന ആദ്യ വ്യക്തിയായി. 7 ദിവസം, 18 മണിക്കൂർ 45 മിനിറ്റുകൊണ്ട് അദ്ദേഹം 15,596 മൈൽ പറന്നു.
* 1943 - സഖ്യശക്തികൾ ഇറ്റാലിയൻ നഗരമായ പലേർമോ പിടിച്ചടക്കി.
* 1947 - ഇന്ത്യയുടെ ദേശീയപതാക ഭരണഘടനാ സമിതിയുടെ പ്രത്യേക സമ്മേളനത്തിൽ വച്ചു അംഗീകരിച്ചു. 
* 1977 - ചൈനയിൽ ഡെൻ സിയാവോ പിങ് അധികാരത്തിൽ തിരിച്ചെത്തി.
* 1999 - എംഎസ്എൻ മെസഞ്ചറിന്റെ ആദ്യ പതിപ്പ് മൈക്രോസോഫ്റ്റ് പുറത്തിറക്കി.
* 2009 - ഇരുപത്തി ഒന്നാം നൂറ്റാണ്ടിലെ ദൈർഘ്യമേറിയ സമ്പൂർണ്ണ സൂര്യഗ്രഹണം ഏഷ്യൻ രാജ്യങ്ങളിലും ശാന്തസമുദ്രത്തിലും ദൃശ്യമായി.
* 2019 - ഇന്ത്യ ചന്ദ്രയാൻ-2 വിക്ഷേപിച്ചു.


## ജന്മദിനങ്ങൾ
* 1923 - മുകേഷ്, ഇന്ത്യൻ പിന്നണി ഗായകൻ (മ. 1976)

## ചരമവാർഷികങ്ങൾ
* 1918 - ഇന്ദ്ര ലാൽ റോയ്, ഇന്ത്യൻ പൈലറ്റ് (ജ. 1898)

## മറ്റു പ്രത്യേകതകൾ
* പൈ ദിനം(22/7 എന്നത് π -യോട് ഏകദേശം തുല്യമാണ്‌)

വർഗ്ഗം:ജൂലൈ 22